Izraelci skeptični povodom dogovora sa Iranom\nIzraelski premijer Benjamin Netanjahu vrlo je kritičan povodom sporazuma postignutog sa Iranom\nVećina izraelskih analitičara smatra da će dogovor sbvetskih sila sa Iranom u vezi sa nuklearnim programom te zemlje doživeti neuspeh.\nIzraelski lideri vide prelazni sporazum o iranskom nuklearnom programu kao loš sporazum koji ne doprinosi obustavi iranskih nastojanja na proizvodnji nuklearnog oružja. Izraelske analitičari su skeptični u pogledu njegovog uspeha.\nIzraelski premijer Benjamin Netanjahu odmah je osudio prelazni sporazum o iranskom nuklearnom programu, nazvavši ga istorijskom greškom koja čini svet daleko opasnijim mestom.\n"Stoga Izrael nije obavezan ovim sporazumom. Mi ne možemo i nećemo dopustiti da se režim koji apeluje za uništenje Izraela domogne spredstava da postigne taj cilj. Nećemo dopustiti da Iran ima nuklearnu sposobnost", rekao je Netanjahu.\nIzraelski predsednik Šimon Peres je bio pomirljiviji, primetivši da je ovo prelazni sporazum.\n"O uspehu ili neuspehu sporazuma ćemo suditi prema rezutatima, a ne rečima. Voleo bih da kažem iranskom narodu: Vi niste naši neprijatelji i mi nismo vaši. Postoji mogućnost da se ovo pitanje reši diplomatskim putem. To je u vašim rukama. Odbacite terorizam", poručio je predsednik Šimon Peres.\nIzraelski stručnjaci navode da ovaj sporazum ne smanjuje znatnu sposobnost Irana da proizvede nuklearno oružje. Bivši funkcioner Medjunarodne agencije za atomsku energiju, Efraim Askulai (iz Instituta za nacionalne bezbednosne studije) sumnja u predanost Irana.\n"Iranci će produžavati pregovore sve dok vide šansu da to čine. Oni to već dugo rade. Oni su izvanredni pregovarači", upozorava Askulai.\nAnalitičarka Instituta za Nacionane bezbednosne studije, Emili Landau ukazuje da je jedino pitanje za Izrael da li Iran zaista odustaje od ambicija za proizvodnju nuklearnog oružja, što Iran demantuje.\n"Ako postoji indikacija da se oni povlače iz toga, onda mislim da Izrael neće imati problem sa ukidanjem sankcija ili bilo čega drugog što medjunarodna zajednica razmatra da preduzme", kaže Landau.\nOna ne veruje da će se to desiti.\n"U ovom trenutku ne verujem da bilo ko može da eliminiše iranski nuklearni program. On je ogroman i suviše raštrkan. Veliki deo toga je pod zemljom. Možda čak ima delova kojih medjunarodna zajednica nije svesna, koji su još uvek sakriveni", ističe Landau.\nStručnjaci navode da čak ni vojni napadi na iranske oružane instalacije verovatno ne bi okončali eventualni iranski nuklearni program. Oni ukazuju da je najbolje da se ta opcija koristi kao pretnja u cilju postizanja pregovornog rešenja.


source.ba | Predstavnici Dveri blokirali zgradu RTS-a\nPredstavnici opozicione stranke Dveri blokirali su sve ulaze u zgradu Radio-televizije Srbije u Beogradu, zahtijevajući da zamjenik predsjednika stranke "Sloboda i pravda" Borko Stefanović večeras gostuje u "Dnevniku".\nIz Dveri su saopštili da će blokada trajati do drugog "Dnevnika" i zatražili sastanak sa urednicima RTS-a.\nOsim gostovanja Stefanovića u večerašnjem "Dnevniku", Dveri traže da njihov lider Boško Obradović ili neki drugi poslanik opozicije u narednim danima gostuje na RTS-u kako bu iznio svoje stavove.\nČlanovi Dveri blokirali su zgradu RTS u 17.00 sati.\nStefanović je bio pretučen u Kruševcu zbog čega su inicirani protesti "Jedan od pet miliona".


Oland zahteva viši nivo bezbednosti tokom predsedničkih izbora (VIDEO) – NovostiDana.rs\nFrancuski predsednik Fransoa Oland naredio je danas da se upotrebe „sva neophodna sredstva“ da se spreče hakerski i drugi napadi tokom predsedničkih izbora u aprilu i maju.\nOland je danas održao specijalan sastanak sa bezbednosnim zvaničnicima radi procene rizika tokom izbornog procesa i izjavio da je zahtevao povećanje napora „kako nečija akcija sa lošim namerama ne bi ugrozila kampanju i izbore“.\nPosle nove procene terorističkih pretnji, Oland je rekao da će nivo bezbednosti biti povećan na dogadjajima u vezi sa kampanjom i na biračkim mestima.\nFrancuski predsednik je rekao da bi izborna komisija mogla da angažuje vladinu agenciju za sajber bezbednost ako bude potrebno i da je vlada zabrinuta zbog mogućih sajber-napada nakon hakovanja tokom predsedničkih izbora u SAD.\nPrethodnog dana policajac iz Olandovog obezbedjenja slučajno je pucao iz snajpera dok je predsednik Francuske držao govor.


Bolton upozorio Rusiju da se ne meša u američke izbore\nSavetnik za nacionalnu bezbednost Bele kuće govori na konferenciji za novinare u Ženevi, posle susreta sa sekretarom Saveta za bezbednost Rusije Nikolajem Patruševim, 23. avgust 2018.\nSavetnik za nacionalnu bezbednost Bele kuće Džon Bolton rekao je da je upozorio svog ruskog kolegu, sekretara Saveta za bezbednost Rusije Nikolaja Patruševa, da se ne meša u američke kongresne izbore u novembru.\nBolton je na konferenciji za novinare u Ženevi, gde se sastao sa Patruševim, rekao da je ruskom zvaničniku jasno stavio do znanja da su Sjedinjene Države "spremne da preduzmu neophodne korake da spreče mešanje".\nZbog tog pitanja, kako je rekao Bolton, nije izdato zajedničko saopštenje na kraju sastanka, prvog na visokom nivou SAD i Rusije od razgovora predsednika Donalda Trampa i ruskog lidera Vladimira Putina prošlog meseca u Helsinkiju.\nSjedinjene Države već su uvele ekonomske sankcije Rusiji zbog mešanja u predsedničke izbore 2016. godine.\nPatrušev je rekao novinarima da se sa Boltonom saglasio da se ponovo otvore kanali komunikacije između američkih i ruskih ministarstva spoljnih poslova i odbrane, prenela je ruska novinska agencija RIA.\nDodao je i da je postignuta saglasnost o obnavljanju kontakata načelnika generalštabova, i da je pozvao Boltona i druge američke zvaničnike na nastavak razgovora u Rusiji.\nDvojica zvaničnika razgovarala su i o Iranu, dok je Bolton naveo da je cilj Trampove administracije da sveobuhvatnim i efektivnim sankcijama izvrši maksimalni pritisak na iranski režim.


Koliko se koriste tehnologije u Srbiji - WANNABE MAGAZINE\nKoliko se koriste tehnologije u Srbiji\nKakve su navike korisnika mobilne telefonije, interneta i društvenih mreža, kao i kakva su njihova očekivanja, pokazalo je istraživanje koje je sprovela kompanija Erikson u Srbiji.\nIstraživanje je sprovedeno onlajn i treba da pokaže kako, gde i sa kojim ciljem korisnici u Srbiji provode vreme na društvenim mrežama, internetu i uopšte na mobilnim uređajima. Ovo istraživanje može mnogo da pomogne operaterima mobilne telefonije, interneta i slično, jer otkriva i predviđa potecijalni smer razvoja u budućnosti, pokazujući očekivanja korisnika. Istraživanje je pokazalo da korisnici nisu okrenuti samo zabavi već i nekim mnogo praktičnijim ciljevima upotrebe mobilnih uređaja i interneta uopšte.\nIstraživanje kompanije Erikson sprovedeno je onlajn među korisnicima u Srbiji putem javno dostupne ankete. Anketa i istraživanje spovedeni su u saradnji kompanije Erikson i Elektrotehničkog fakulteta. U istraživanju je učestvovalo oko 1.800 korisnika starosti od 18 do 65 godina, oba pola (gotovo podjednako). 57,6 % ispitanika je visoko obrazovano, što je možda uslovilo očekivanja korisnika i svrhu korišćenja mobilnog interneta.\n„Istraživanje, koje smo sproveli zajedno sa Elektrotehničkim fakultetom, pokazalo je na koje načine će mobilne tehnologije i servisi pomoći građanima da unaprede svoje obrazovanje, poslovanje i sâm život. Erikson je dugi niz godina aktivan na ovom polju i jedan je od lidera i pokretača razvoja novih mobilnih i telekomunikacionih tehnologija, kao i servisa i usluga od kojih korist imaju kako sâmo društvo tako i pojedinci“, istakla je Milena Matić, menadžerka kompanije Erikson za marketing, strategiju i komunikacije.\n„Na zajedničko zadovoljstvo, ovaj projekat smo realizovali sa Eriksonom, kompanijom koja pokreće tehnološke promene u Srbiji i oblikuje Umreženo društvo. Elektrotehnički fakultet je bio prirodan partner za ovakvo istraživanje, jer naša institucija obrazuje i profiliše mlade ljude koji će u bliskoj budućnosti razvijati naše društvo i tehnologije u njemu“, rekao je prof. dr Aleksandar Nešković, prodekan Elektrotehničkog fakulteta u Beogradu.\nZanimljivo je što je istraživanje pokazalo da korisnici koriste mobilni internet najviše kod kuće, a zatim na radnom mestu, dok samo 33 % anketiranih koristi mobilni internet u javnom gradskom prevozu. Dakle, istraživanje je pokazalo da se mobilni internet ne koristi najviše u pokretu, kako bismo očekivali, već kod kuće i na poslu.\nOčekivanja korisnika od mobilnog interneta su takva da smatraju da bi se poboljšanjem postojećih i razvijanjem novih servisa i usluga unapredio rad državnih institucija i pre svega, smanjila bi se birokratija. Ovako je odgovorilo čak 72% anketiranih. Time bi se smanjilo čekanje u redovima i omogućilo bi se korisnicima da razne usluge i obaveze obave u pokretu ili od kuće, tj. sa bilo kog mesta i u bilo koje vreme.\nOvaj podatak može pomoći operaterima mobilnog interneta i drugima u unapređenju usluga. Pored velikog broja anketiranih koji smatra da bi se ovako unapredilo funkcionisanje državnih institucija, veliki broj njih smatra da bi se ovako mogli unaprediti obrazovanje i zdravstvena zaštita, i uopšte funkcionisanje zdravstvenog sistema. Naime, oko 90% ispitanika je istaklo da želi mogućnost zakazivanja pregleda putem interneta ili mobilne aplikacije, što bi umnogome skratilo vreme čekanja u čekaonicama zdravstvenih usluga i omogućilo pravovremeno lečenje i zdravstvenu zaštitu. Takođe, 70% anketiranih smatra da će efikasnija upotreba ovih tehnologija i servisa omogućiti bolju komunikaciju između zdravstvenih ustanova, što bi unapredilo zdravstveni sistem.\nPo pitanju obrazovanja, 77% anketiranih navelo je da, posredstvom mobilnih tehnologija, želi slobodan pristup obrazovnim materijalima sa bilo koje lokacije, sa minimalnim tarifiranjem ili bez tarifiranja pristupa. Kao prednost mobilnih tehnologija, 63% je istaklo mogućnost povezivanja sa univerzitetima i školama širom sveta, što bi omogućilo da srpsko obrazovanje ide u korak sa svetom.\nZanimljivo je da veliki broj ispitanika smatra da Srbija ide u korak sa svetom po pitanju upotrebe mobilnih mreža, što donekle i jeste tačno. Navike korisnika mobilnih mreža u Srbiji, prema ovom istraživanju, pokazuju da ljudi dnevno provode na mreži veliki broj sati: više od jedne trećine ispitanika reklo je da internet koristi svakodnevno između dva i četiri sata, a skoro 25% njih više od šest sati dnevno.\nRazvoj mobilnih tehnologija i njihova efikasnija upotreba pozitivno utiču na ekonomski napredak države, smatra 68 odsto ispitanika istraživanja Umreženo društvo, koje su zajednički sprovele kompanija Erikson Srbija i Elektrotehnički fakultet u Beogradu. Vizija Eriksona, pod nazivom Umreženo društvo, zasniva se na povezivanju mašina, stvari, ljudi, u cilju razmene informacija, ideja, video-materijala, koji će zajedno omogućiti efikasnije poslovanje i informisanje, kao i ugodniji i sigurniji svakodnevni život. Istraživanje koje je sprovedeno u Srbiji trebalo bi da pokaže koje su to prednosti Umreženog društva koje naši građani žele da vide u praksi.


Mišković u policiji zbog Šarića – Net.hr\nMišković u policiji zbog Šarića\nAutor: Ivana Barać 11:12 17.10.2013\nSaslušanje oko poslovnih veza biznismena i narko bosa\nMiroslav Mišković u svojstvu građanina daje izjavu policiji o navodnim vezama svojih firmi sa firmama Darka Šarića, nezvanično saznaje B92.\nKako saznajemo, Mišković je na poziv policije stigao u PU Novi Beograd jutros oko 10 časova, gde daje svoju izjavu.\nMišković nikada nije komentarisao medijske navode da ima poslovne veze s Darkom Šarićem, čovekom u koga tužilaštva više zemalja upiru prstom kao u jednog od najvećih narko-bosova.\nO tim navodnim vezama je 2010. godine za B92 govorio Stanko Subotić, koji je u emisiji “Između redova” povodom afera koje su se otvarale rekao da se “zna da su braća Šarić prijatelji Marka Miškovića, sina vlasnika Delte”.\nKrajem prošle godine, “Novi magazin” je objavio svoja saznanja da policija “pokušava da dokaže da su Miškovićeve kompanije, a pre svega one iza kojih je stajao Marko Mišković, imale poslovne odnose sa Šarićevim klanom”.\nPodsetimo, vlasnik Delta Holdinga i njegov sin ranije su optuženi za malverzacije sa putarskim preduzećima, trenutno se brane sa slobode, a nedavno je održano pripremno ročište u tom slučaju.\nOptužnica u tom slučaju podignuta je protiv Miroslava i Marka Miškovića i još devet lica, a vlasnik Delte pušten je 23. jula iz pritvora u kom je proveo više od sedam meseci, nakon što je njegova kompanija uplatila jemstvo od 12 miliona evra u dinarskoj protivvrednosti.\nmiskovic policija saslusanje šarić


Kao globalni administrator ili administrator naplate možete ponovo da aktivirate pretplatu i nastavite da koristite Office 365, pri čemu će svi klijentski podaci biti sačuvani. Ako odlučite da pretplatu ne aktivirate ponovo, obavezno napravite rezervnu kopiju podataka.\nVažno: Ako želite da se izbrišu podaci o pretplati pre nego što se završi tipičan period onemogućenosti, možete da zatražite ubrzano oduzimanje privilegija. Kad zatražite ubrzano oduzimanje privilegija, podaci o pretplati brišu se u roku od 3 dana od otkazivanja. Da biste koristili ubrzano oduzimanje privilegija, pozovite Microsoft podršku.\nVažno: Ako želite da se izbrišu podaci o pretplati pre nego što se završi tipičan period onemogućenosti, možete da zatražite ubrzano oduzimanje privilegija. Kada zatražite ubrzano oduzimanje privilegija, podaci o pretplati se brišu u roku od 3 dana nakon otkazivanja. Da biste koristili ubrzano oduzimanje privilegija, pozovite Microsoft podršku.\nVažno: Ako želite da se izbrišu podaci o pretplati pre nego što se završi tipičan period onemogućenosti, možete da zatražite ubrzano oduzimanje privilegija. Kada zatražite ubrzano oduzimanje privilegija, podaci o pretplati se brišu u roku od 3 dana nakon otkazivanja. Da biste koristili ubrzano oduzimanje privilegija, pozovite 21Vianet podršku.\nNapomena Ako je prošlo 5 dana otkako ste platili fakturu, a još uvek vidite tekst Isteklo zbog neplaćanja, obratite se podršci.\nNapomena Ako je prošlo 5 dana otkako ste platili fakturu, a još uvek vidite tekst Isteklo zbog neplaćanja, obratite se 21Vianet podršci.


EU “pritiska” Izetbegovića da zove Vučića u Srebrenicu\nNaslovnica NAJNOVIJE Politika EU “pritiska” Izetbegovića da zove Vučića u Srebrenicu\nSarajevo – Međunarodna zajednica zahtjeva od Bakira Izetbegovića, člana Predsjedništva Bosne i Hercegovine, da uputi poziv premijeru Srbije Aleksandru Vučiću da dođe u Potočare 11. jula, na obilježavanje dvadeset godina od genocida u Srebrenici, saznaje Danas iz diplomatskih izvora.\nNakon izjave premijera Vučića da je spreman da dođe u Srebrenicu, ukoliko je dobrodošao, predstavnici Evropske unije i Amerike zahtevaju od bošnjačkog predstavnika u Predsjedništvu BiH da, uprkos novonastalim okolnostima u vezi sa hapšenjem ratnog komandanta BiH Nasera Orića, pozove predsednika Vlade Srbije na komemoraciju u Potočare.\n“Predstavnici međunarodne zajednice su jako loše primili vijest o tome da se uslovljava obilježavanje dvadeset godina od srebreničkog genocida, ukoliko ne bude pušten Naser Orić na slobodu. U pitanju je dvadesetogodišnjica masakra, Srbija mora da se pokloni u Potočarima, a nema kapaciteta za to, vlada opća konfuzija”, tvrde sagovornici Danasa.\nOni napominju da je hapšenje Nasera Orića uslijedilo zbog lošeg sistema potjernica, gdje, kako kažu, zemlje Balkana “tradicionalno prave kaos”.\nOni, međutim, ističu da međunarodna zajednica, uprkos problemima, insistira na pojavljivanju Vučića u Srebrenici, odnosno da Bakir Izetbegović uputi poziv i izrazi dobrodošlicu.\nČlan Predsjedništva BiH Bakir Izetbegović je nakon Vučićeve konferencije za medije kada je saopćio da je spreman da dođe u Potočare, na pitanje da li je Vučić dobrodošao u Srebrenicu, kazao da je otežavajuća okolnost novonastala situacija sa Naserom Orićem.\nOn je rekao i da su postupci Vučića dobronamerni, ali su postupci države koju predstavlja vratili unazad odnose Srbije i BiH. “Ja cjenim da on ima dobru namjeru, ali postupci države Srbije koju on predstavlja su vratili godinama unatrag te odnose. Dok se Naser Orić ne oslobodi, ti odnosi će ići unazad”, smatra Izetbegović.\nIzetbegović je rekao da ne želi nagađati o posljedicama eventualnog dolaska Vučića u Srebrenicu, te da je to striktno njegova odluka premijera Srbije.\nPodsjetimo, Organizacioni odbor za obilježavanje 20 godina od stradanja Bošnjaka u Srebrenici saopčio je da, ukoliko nekadašnji komandant Armije BiH u Srebrenici Naser Orić ne bude pušten na slobodu do 30. juna, sve planirane aktivnosti za 11. jul biće odgođene.


NSPM: Više od 80 odsto anketiranih gradjana Srbije protiv sankcija Rusiji\nBeta 20. maja 2022. 12:45\nIstraživanje Nove srpske političke misli (NSPM) pokazalo je da ogromna većina gradjana Srbije nije za uvodjenje sankcija Rusiji, protivi se ulasku u NATO i ne bi priznala Kosovo u zamenu za prijem Srbije u Evropsku uniju.\nUrednik NSPM Djordje Vukadinović je rekao da je to istraživanje je pokazalo da Srbije nije baš tako podeljeno društvo kako se smatra, i tvrdi da se druga istraživanja o sličnim temama mogu razlikovati za manje od dva procenta.\nIstraživanje NSPM je pokazalo da 82,1 odsto gradjana ne podržava uvodjenje sankcija Rusiji zbog rata u Ukrajini, 6,9 odsto podržava, a 11 odsto gradjana nema stav.\nGradjani su rekli da prate situaciji u Ukrajini, i oko 49 odsto smatra da je Rusija u pravu, 6,1 misi da je to Ukrajina, stav nema 24 odsto, a za 21 posto gradjana niko nije kriv.\n„Kada smo pitali ko je najviše kriv za sukob u Ukrajini, čak 68,7 odsto reklo je da je to NATO, Ukrajinu krivi 7,4, Rusiju 5,6, a nema stav oko 18 posto gradjana“, rekao je Vukadinović.\nUkazao je da je podrška ulasku Srbije u NATO „doživela minimum“ i sada je pala na 5,4 odsto, a protiv ulaska u NATO je 87,2 odsto ispitanih.\n„Ta opcija da treba priznati Kosovo zarad ulaska u EU nikad nije prešla 10 posto i pokazalo se da nije Srbija tako podeljena, već neki centri moći stvaraju konfuziju i trude se da pomute i relativizuju ove nalaze“, rekao je Vukadinović i pozvao kolege istraživače da iznesu svoje nalaze o tim temama.\nPredstavljeno istraživanje je pokazalo i da je podrška ulasku Srbije u EU konstantno pada, ali i da se oko te teme gradjani najviše kolebaju.\n„Nudimo nalaz oko kojeg treba otvoriti dijalog i ne prejudiciramo zaključke i odluke države, ali bi svaka država morala imati na umu ove nalaze“ rekao je Vukadinović i predložio raspravu u medijima s nacionalnom frekvencijom.\nIstraživajem NSPM je utvrdjeno i da nešto manje od polovine ispitanih (oko 46 odsto) smatra da Srbija ide u dobrom pravcu, dok 37,5 smatra da ne ide, te se ti procenti mogu smatrati izrazom podrške vlasti i opoziciji.\nIstoričar Slobodan Janković rekao je da je istraživanje NSPM radjeno pre najnovijih izjava o „najtežoj zimi koja sledi“ i izrazio bojazan da bi neki naredni rezultati možda povećali procenat onih koji kađu da žive gore nego pre.\nOn se osvrnuo i na politiku prema Kosovu i rekao da su gradjani odbacili političare koji su govorilo da je „dosta nebeske Srbije“ i da je „Kosovo balast“.\nGovoreći o najnovijim dogadjajima, rekao je da je „više pritisnut“ Aleksandar Vučić nego sama Srbija, i da je predsednik „ispipavao teren kolika mu je podrška u Crkvi i u javnom mnjenju za neke poteze prema Rusiji“.\n„I ovo istraživanje, i stav SPC, jasno govore da je narod protiv uvodjenja sankcija Rusiji, i vlast treba da zna – ako je i imala planove za uvodjenje sankcija – da nema podršku za takav potez“, rekao je Janković uz ocenu da je „Srbija uvek bila na pravoj strani u ratnim sukobima“.


Šta Srbija dobija od „unije“ sa Albanijom i Severnom Makedonijom - Sputnjik Srbija\n21:20 26.09.2019 Preuzmite kraći link\nIdeja o regionalnoj saradnji i političkom i, pre svega, boljem ekonomskom povezivanju, prema Vučićevim rečima, omogućiće da se pred EU i druge zemlje izađe kao blok, a ne pojedinačno.\nIako je formiranje takozvanog „malog šengena“, stvaranja zajedničkog ekonomskog prostora na Zapadnom Balkanu, jedna od ideja berlinskog procesa, interesantno je da do početka njene realizacije dolazi u trenutku kada se EU čini nikad daljom, a ekonomiju Srbije, ali i Bosne i Hercegovine, pritiskaju carine, koje je na uvoz robe uvela Priština.\nZoran Zaev i Aleksandar Vučić na graničnom prelazu Preševo / Tabanovce\nMinistar trgovine, turizma i telekomunikacija Rasim Ljajić objašnjava da je na inicijativu Evrope odavno počela saradnja privrednih komora zemalja regiona, ali da su, upravo zbog ponašanja Prištine, mnoge regionalne inicijative zamrznute, ili u potpunosti zaustavljene.\n„Ovo sada je jedna inicijativa da bi se oživeo taj proces, jer smo svesni da smo svi pojedinačno male ekonomije i mala tržišta da bismo mogli da budemo interesantni za velike strane investitore i ulagače, a sa druge strane, da bi naša privreda bila konkurentna na globalnom svetskom tržištu“, kaže Ljajić.\nUkloniti sve barijere\nMinistar za Sputnjik objašnjava da je cilj je da se ukinu sve barijere i da se priznaju svi fitosanitarni i veterinarski sertifikati, kao i laboratorijski nalazi. To bi, konkretno, značilo da, kada u Makedoniji postoji nalaz o kvalitetu određenog proizvoda ili robe, u drugoj ili trećoj zemlji ne mora da se radi ponovo, jer to povećava troškove, odnosno konkurentnost.\nPotpredsednik Vlade i ministar trgovine, turizma i telekomunikacija Rasim Ljajić\n„Sa druge strane, zbog dugog čekanja na granici, naši proizvodi, a mislim na sve na Zapadnom Balkanu, za 5 do 6 procenata su skuplji, upravo zbog dugih procedura i velikih troškova koji se prave na graničnim prelazima. Takođe, važno je da proširimo granične prelaze, koji su, manje-više, nasleđeni iz perioda bivše Jugoslavije. Ukoliko bismo uspeli da postignemo taj prvi efekat koji bi uklonio sve barijere za slobodan protok roba, onda bismo mogli da razgovaramo o drugoj fazi, a to je veći stepen ekonomske integracije čitavog regiona“, ističe Ljajić.\nDa li je „mali Šengen“ ili „nova Jugoslavija“ zamena za ulazak u Evropsku uniju?\nMinistar Ljajić kaže da to nije samo pitanje Sputnjika, već je i bojazan pojedinih zemalja regiona.\n„Ovo nije alternativa za zemlje Zapadnog Balkana, već priprema za našu privredu da izdrži žestoku konkurenciju na evropskom i svetskom tržištu“, ističe on.\n„Mi želimo da taj strah otklonimo. Evropska unija ostaje prioritet za svaku zemlju pojedinačno, na kraju krajeva, ona je najveće tržište za sve ekonomije na Zapadnom Balkanu, tamo svi najviše izvozimo i odatle najviše i uvozimo. Ali naš put u EU očito će trajati; dok traje, mi moramo da razvijemo sve kapacitete koje imamo u regionu, u kojem smo svi drugo izvozno tržište jedni drugima. Ovo ne može biti nikakva utešna nagrada, ovo nije druga liga, ovo je naprosto jedna realnost“, ocenjuje ministar Ljajić.\nGranični prelaz Preševo - Tabanovce\nOn dodaje da su svuda u svetu susedne zemlje jedne od glavnih spoljnotrgovinskih partnera. Srbija je prošle godine izvezla 3,2 milijarde evra robe upravo u region. To je čak 19 odsto našeg ukupnog izvoza, što je dobar rezultat, uprkos uvedenim taksama iz Prištine, jer je taj izvoz, prema rečima ministra, smanjen za 6 i po odsto.\nMora da se živi\nLjajić je uveren da, ako bi ova inicijativa zaživela, relativno brzo bi joj se priključile Crna Gora i BiH. On od međunarodne zajednice očekuje da izvrši pritisak na Prištinu zbog taksi, jer to je uslov za nastavak političkih pregovora, ali i za ekonomsku i trgovinsku saradnju.\n„Bez obzira što postoje velike razlike u gledanju na budući status Kosova i Metohije, mi smo spremni da sarađujemo, mora da se živi, ljudi moraju da trguju i sarađuju“, zaključuje Rasim Ljajić.\nizvoz, ukidanje, barijere, sastanak, Zapadni Balkan, region, EU


KAO LEK ZA KORONU: U Bugarskoj prodaju "na crno" krvnu plazmu | Novosti.RS\nFoto: V: Danilov\nJAVNOST u Bugarskoj je zabrinuta zbog vesti o navodnom postojanju crnog tržišta povezanog sa Covid 19 virusom , a Nova TV u toj zemlji izveštava o ilegalnoj prodaji krvne plazme u zemlji, dok bugarski stručnjaci upozoravaju na opasnosti ovakve trgovine i navodnog lečenja.\nPandemija je promenila nelegalno tržište i učesnici na njemu sada prodaju krvnu plazmu, za koju se navodi da je efikasan lek za Covid-19, I čija cena ide i preko 2.500 evra, izvestila je Nova tv u Bugarskoj.\nEkipa Nove sastala se kao tobožnji kupci sa posrednicima u toj trgovini, u dvorištu jedne od glavnih sofijskih bolnica\nOni započinju sa nama razgovor, kažemo da želimo da kupimo krvnu plazmu, a oni nam kažu da mogu da pomognu , preneli su izveštači.\nBROJ ZARAŽENIH U AUSTRIJI RASTE: Registrovano 2.469 novoobolelih, preminulo 68 pacijenata\nODLIČNE VESTI: Evropska agencija za lekove odobrila još jednu vakcinu protiv virusa korona!\n06. 01. 2021. u 13:37 >> 13:57\nMarija Petrova , bugarski ekspert za medicinsko pravo smatra te izveštaje zabrinjavajućim.\n-Transfuzija krvne plazme nije univerzalni lek i ako lekari tako ne odluče, njena samoinicijativna primena bi mogla biti štetna. Ova terapija nije potvrđena i zasniva se samo na preliminarnim studijama. Važno je da ljudi to znaju - komentarisala je Petrova.\nOna je dodala da Krivični zakonik ovu vrstu delatnosti svrstava u krivična dela, a s druge strane, to je takođe kršenje pravila prema kojima se u medicinske svrhe uzima krv ili plazma.\nNa veb stranici Evropske komisije možete videti da se podaci o koristi primene krvne plazme u terapiji Covid 19 još uvek prikupljaju i istražuju", upozorila je na kraju Petrova, navodi bugarski portal Novinite\nkorona Bugarska krvna plazma virus korona\nKORONA U BUGARSKOJ: 1.029 novozaraženih, umrlo još 157 obolelih\nU BUGARSKOJ je u poslednja 24 sata potvrđeno 1.029 novih slučajeva virusa korona od 10.774 testirana uzorka, objavljeno je danas na zvaničnom portalu na kom se prezentuju podaci o virusu.\n05. 01. 2021. u 10:56\nEPIDEMIJA U BUGARSKOJ Broj zaraženih korona virusom premašio 100.000\nU BUGARSKOJ je u poslednja 24 sata potvrđeno 3.519 novih slučajeva korona virusa, a preminule su 152 osobe, objavljeno je na vladinom sajtu za praćenje epidemije.


Na Sajmu smešteni prvi pacijenti sa najlakšom kliničkom slikom • Poportal\nDržavni sekretar Ministarstva zdravlja Vlade Republike Srbije Berislav Vekić saopštio je danas da su trenutno u privremenoj bolnici na Beogradskom sajmu smeštena 33 pacijenta zaražena koronavirusom, svi sa najlakšom kliničkom slikom.\nVekić je u izjavi za Televiziju Prva rekao da je danas oko 13 časova počelo preuzimanje pacijenta pozitivnih na koronavirus iz KBC “Dragiša Mišović”, KBC Zemun i sa Pulmološkog centra KCS i njihovo smeštanje na Sajam.\nTrenutno su u hali 1 smešteni pacijenti sa najlakšom kliničkom koji praktično čekaju kontrolne testove da u drugom, odnosno u trećem testu budu negativni, nakon čega idu kući u samoizolaciju i na dalji tretman, objasnio je on.\nVekić je dodao da nije bilo nikakvih problema prilikom premeštanja pacijenata, koji su iz iz svih krajeva Srbije, navodeći da je na Sajmu angažovano više od 10 lekara i 30 medicinskih sestara.\nNijedan pacijent nema temperaturu niti druge tegobe – stomačne ili respiratorne, precizirao je državni sekretar i objasnio da su oni tu radi daljeg praćenja i kako ne bi širili virus u krugu porodice, među komšijama i prijateljima.\nOn je ocenio da je ovo izuzetna stvar koju je Vlada uradila u cilju sprečavanja prenošenja infekcije, na predlog struke, i ukazao na to da će privremena bolnica na Sajmu omogućiti da se oslobode kapaciteti na Infektivnoj klinici, KBC “Dragiša Mišović” i KBC “Zemun” za teže pacijente.\nNa Sajmu su zabranjene posete, omogućeni su svi higijenski uslovi i prateći sadržaji za vreme boravka, biblioteka i TV sala, animacije i igre, 24-časovna pokrivenost medicinskim osobljem, a objekat obezbeđuje Vojska, naglasio je Vekić.\nU Požarevcu potvrđeno 8 lica obolelih od COVID 19\nU aprilu nas očekuju mraz, kiša i na kraju meseca toplije vreme


Trenutni kurs:(izvor:MNB) 1€ = 117.93 RSD\nВи сте овде: Home Uvod\n+36 20 406 9121\nOko 50 gradonačelnika iz trostruko pograničnog područja je 17. juna2009. godine u Morahalmu odlučilo je da stvori Evropsko grupisanje teritorijalne saradnje (EGTC) (sa ograničenim odgovornostima) sa imenom “Banat – TriplexConfinium” i sedištem u Morahalmu.\nNa formirajućem sastanku 10. decembra 2009 godine nastao je “Banat- TriplexConfinium” Evropsko grupisanje teritorijalne saradnje sa ograničenim odgovornostima (BTC EGTC). Cilj organizacije sa članovima iz Mađarske (Bač-Kiškun i Čongrad okrug), Rumunije (Timiš okrug) i Srbije (Vojvodina), je ostvarivanje mogućnosti prekogranične saradnje.\nCilj njihove saradnje je u poslednjim decenijama oživljavanje i povećavanje konkurentnosti marginalizovanih graničnih regiona. Tako da BTC EGTC želi prvobitno da realizuje – uglavnom preko EU fondova za tendere – poljoprivredne inovacije, iskorištavanje obnovljivih izvora energije, izradu strategija za razvoj infrastrukture, obuke i obrazovanja.\nRegistracija BTC EGTC , posebnog pravnog lica sa sedištem u Morahalmu urađena je 5. januara 2011 godine sa odobrenjem Opštinskog suda.\nČlanovi BTC-EGTC, 37 mađarskih, 37 rumunskih samuuprava i osam srpskih opština učestvuju u telu kao posmatrači.\nEvropsko Grupisanje Teritorijalne Saradnje (European Grouping of TerritorialCooperation – EGTC) je od 2006. godine postojeće pravno sredstvo sa poboljšavanje prekogranične saradnje. Za osnivanje EGTC potrebna su barem dve države koje su članovi Unije, ali uredba zajednice za uspostavljanje pravne institucije (1082/2006/EK) ne iskjučuje administrativne-teritorijalne jedinice zemlje van EU. EGTC se pre svega može osnivati sa ciljem neprofitnih aktivnosti, ali može da se bavi privrednim aktivnostima u vezi sa osnovnim namenama. Ima odvojen pravni identitet, tako da u velikoj meri može da poveća profitabilnost članova posebno preko EU donacija – u okviru programa za prekograničnu saradnju (CBC).


Kragujevac - Sajam privrednih vozila Transtek 2019 u Kragujevcu - Vesti iz Kragujevca i Šumadije - Pressek.rs\nSajam privrednih vozila „Transtek 2019” biće održan od četvrtka do subote, 10. do 12. oktobra, na Šumadija sajmu u Kragujevcu, gde će biti predstavljeno više od 80 različitih modela vozila poznatih proizvođača.\nNa sajmu će biti predstavljeni laka dostavna vozila, tegljači i kamioni poznatih brendova Mercedes-Benca, Folksvagena, Iveka, Fijata, Renoa, Isuzua, Fusoa, Volva, MAN-a, Skanije.\nIstovremeno, u oblasti opreme za nadogradnju teretnih vozila biće predstavljen „Space Master”, najnoviji model najpoznatijeg evropskog proizvođača „spavajućih“ kapsula Poni.\nOrganizator sajma je kompanija „Politek” iz Kragujevca, koja tu manifestaciju organizuje uz podršku Privredne komore Srbije – Regionalne privredne komore Šumadijskog i Pomoravskog upravnog okruga i Šumadija sajma.\nSajam će okupiti i predstavnike finansijskih organizacija, proizvođača opreme, referentnih institucija, a prateći program sajma sadrži prezentacije i panel diskusije za razmenu iskustava i sticanje novih saznanja o aktuelnim trendovima.\n· Sreda, 9. oktobar 2019. Za obnovu poplavljenih kuća u Kragujevcu 17,9 miliona dinara


U direktorskim foteljama 27 odbornika\n16.05.2021. / 11:34\nBANJALUKA/TREBINJE – Luka Petrović je direktor “Elektroprivrede RS” i generalni sekretar vladajućeg SNSD, ali je i odbornik u Skupštini grada Trebinja. Petrović nije jedini lokalni zvaničnik koji obavlja više funkcija.\nKako je upozorio Transparensi internešnel u BiH, 49 izabranih lokalnih zvaničnika obavlja dodatne funkcije u javnim ustanovama i preduzećima, a mnogi od njih su cijeli mandat u direktnom sukobu interesa.\nOvo potvrđuju preliminarni rezultati analize podataka o dodijeljenim mandatima nakon lokalnih izbora 2020. dostupnih na Registru nosilaca javnih funkcija TI BiH.\nDok su najviši funkcioneri na državnom ili entitetskom nivou ipak pod lupom javnosti, na “lokalu” često prođu ispod radara odbornici, koji istovremeno zauzimaju dvije ili čak tri fotelje, vješto izbjegavajući ili ignorišući zakon.\nPrema analizi TI BiH, 27 odbornika ili vijećnika u BiH su istovremeno i direktori javnih preduzeća ili ustanova, a među takvima ima i imena od ranije poznatih javnosti.\nUz već spomenutog Luku Petrovića, u direktorskoj fotelji je i Miroslav Milovanović (SNSD), bivši ministar poljoprivrede Repubike Srpske, a danas odbornik Skupštine Grada Bijeljina. Milovanović je direktor Javne ustanove “Vode Srpske”.\nČedomir Stojanović, nekadašnji pomoćnik ministra poljoprivrede, danas je direktor Rudnika i termoelektrane Ugljevik i odbornik Demosa u Skupštini Grada Bijeljina.\nNa ovoj listi je i direktor Rudnika i Termoelektrane Gacko, Miodrag Šešlija, koji je i odbornik SNSD u Skupštini opštine Bileća.\nUkupno 17 direktora javnih ustanova i javnih preduzeća u Srpskoj su istovremeno i odbornici.\nMeđu odbornicima iz opština Republike Srpske su i dvojica članova nadzornih odbora i devetoro članova upravnih odbora javnih preduzeća i ustanova.\nIvana Korajlić, izvršna direktorka Transparensi internešnela u BiH, ocjenjuje da situacija ovakva zbog nedorečenih zakona.\nZakon propisuje nespojivost funkcija, kada su u pitanju javna preduzeća, ali ne i kada se radi o direktorskim pozicijama u javnim ustanovama.\n– S druge strane u javnim preduzećima “zaobilazi” se zakon tako što se funkcioneri biraju za vršioce dužnosti direktora. To je dugogodišnja praksa, posebno u Republici Srpskoj. U republičkoj Komisiji za utvrđivanje sukoba interesa tvrde da funkcija vršioca dužnosti nije isto što i funkcija direktora – izjavila je Korajlićeva za BN TV.\nPolitička analitičarka Tanja Topić ocjenjuje da je sve ovo samo još jedan dokaz da umjesto vladavine prava u BiH imano partitokratiju.\nZaobilaženje zakona posebno u dijelu koji se tiče sukoba interesa postao je opšteptihvaćen i normalan obrazac partijske vladavine, smatra Topićeva.\n– Političari koji su na vlasti vrlo lako nalaze prečice i izigravaju zakone kad je riječ o partijskim i personalnim interesima, pri čemu je partijski interesi na prvom mjestu – kaže Tanja Topić za Srpskainfo.\nPita se kakavog će uticaja imati nalazi TI BiH, jer će se, vjerovatno, opet sve završiti zgražavanjem nekolikicine aktivista NVO i novinara, a političari će nastaviti po starom.\n– Partije na vlasti su zaštićene u kršenju zakona poput medvjeda i gotovo da se smiju građanima i javnosti u lice. Niko nije ostao bez funkcije koja ga je dovela u sukob interesa, niko nije bio sankcionisan zbog političke bahatosti. Ni građani ih, ako je suditi po rezultatima izbora, ne kažnjavaju, tako da ovo stanje partijskog duha i svijesti može potrajati unedogled – zaključuje Tanja Topić. Srpskainfo\n09.02.2022 | 15:10\nBivši i aktuelni direktor ŠG “Čemernica” osumnjičeni da su oštetili firmu\n09.03.2021 | 13:54


Uhapšeno odgovorno lice Prve tehničke škole u Kragujevcu zbog mita | Beogradske vesti\nUhapšeno odgovorno lice Prve tehničke škole u Kragujevcu zbog mita\nMinistarstvo unutrašnjih poslova Vlade Republike Srbije saopštilo je danas da su pripadnici Odeljenja za borbu protiv korupcije tog ministarstva uhapsili N. A. (1976) zbog osnovane sumnje da je izvršio krivična dela primanje mita i trgovina uticajem i B. M. (1975) osumnjičenog za davanje mita.\nU saopštenju se navodi da su pomenuta lica uhapšena po nalogu Posebnog odeljenja za suzbijanje korupcije Višeg javnog tužilaštva u Kraljevu.\nPostoje osnovi sumnje da je N. A., odgovorno lice Prve tehničke škole u Kragujevcu, preko posrednika B. M., tražio 400 evra kako bi uticao na jednog nastavnika da učeniku pomenute škole prilikom polaganja popravnog ispita da prelaznu ocenu, iako učenik nije imao potrebno znanje.\nB. M. se sumnjiči da je od ove majke uzeo 200 evra nakon čega je uhapšen, navodi se u saopštenju i dodaje da je osumnjičenima, po nalogu nadležnog tužilaštva, određeno zadržavanje do 48 časova nakon čega će, uz krivičnu prijavu, biti privedeni tužiocu.\nIdentifikovane dve osobe koje se sumnja da su vozilom udarili u kuću u kojoj živi pevačica Svetlana Ražnatović\nMinistarstvo unutrašnjih poslova Vlade Republike Srbije saopštilo je da su pripadnici tog ministarstva u Beogradu identifikovali dve osobe za koje se sumnja da su u nedelju ujutru, u Ulici Ljutice Bogdana, vozilom udarili u kuću u kojoj živi pevačica Svetlana Ražnatović. Zbog postojanja osnovane sumnje da su izvršili krivično delo […]\nBez struje u Beogradu 18.04.2019\nPolicija u Boru poziva oštećene građane da se jave


EU zamrzava saradnju s Turskom zbog ilegalnog bušenja pod morem\nEU će na određeno vreme obustaviti razgovore na visokom nivou s Ankarom, zbog "ilegalnog" bušenja morskog dna u potrazi za gasom i naftom kod obala Kipra.\nTakođe će obustaviti i pregovore o sporazumu o vazdušnom saobraćaju, a zamrznuće i finansijska sredstva namenjena Turskoj za narednu godinu.\nTako se navodi u nacrtu saopštenja u koje je Rojters imao uvid i dodaje da će o zajedničkoj odluci EU, čija konačna verzija može da bude u međuvremenu izmenjena, danas raspravljati izaslanici država članica Unije na sastanku u Briselu, sa ciljem da saopštenje bude usvojeno u ponedeljak kada se budu sastali ministri spoljnih poslova zemalja evropskog bloka.\n"U svetlu kontinuiranih i novih ilegalnih aktivnosti Turske vezanih za bušenje, (EU) da suspenduje pregovore o Sveobuhvatnom sporazumu o vazdušnom saobraćaju i slaže se da do daljnjeg ne održava sastanke dijaloga koji se vode na visokom nivou", piše u saopštenju.\nU njemu dalje stoji da "Savet (EU) podržava predlog Evropske komisije za smanjenje pretpristupne pomoći za Tursku za 2020. godinu i poziva Evropsku investicionu banku da ponovo razmotri davanje pozajmica uz Turskoj, pre svega kada je u pitanju zaduživanje turske države na tržištu hartija od vrednosti".\nTakođe se navodi da će EU biti spremna na uvođenje još restriktivnijih mera ukoliko Turska nastavi sa bušenjem.\nPorše i Boing ulaze u zajednički projekat za razvoj letećih automobila\nKineski uvoz i izvoz u septembru lošiji nego što se očekivalo\nDolar oslabio prema evru, očekuje se da FED snizi kamatne stope\nCene nafte ponovo skočile, nakon dve nedelje pada\nSTO: Vašington uvodi tarife Evropskoj uniji\n+381 11 4444101


Ulaskom na www.lucardoo.co.rs (u daljem tekstu: Sajt) obavezujete se na poštovanje Politike privatnosti, koja je kreirana u cilju obaveštavanja o prikupljanju, obradi, korišćenju i objavljivanju podataka koje dostavljate prilikom posete Sajtu.\nSavetujemo vam da pažljivo pročitate Politiku privatnosti, jer pristupanjem Sajtu i korišćenjem njegovih internet stranica potvrđujete da ste saglasni sa karakterom naše Politike privatnosti.\nUkoliko niste saglasni sa ovom Politikom privatnosti, možete da ne koristite ovaj Sajt.\nZadržavamo pravo da unosimo izmene u Politiku privatnosti, bez prethodne najave. Sve izmene će blagovremeno biti objavljivane na ovoj stranici, te vas molimo da prilikom svake sledeće posete Sajtu proverite Politiku privatnosti, kako biste bili upoznati sa eventualnim izmenama.\nKorišćenjem našeg Sajta može doći do automatskog čuvanja određenih podataka, kao što su kolačići (eng. cookies), na vašem računaru.\nRadi pravilnijeg funkcionisanja i daljeg unapređivanja, sajt koristi kolačiće, koji predstavljaju jednostavne tekstualne fajlove sačuvane na hard disku vašeg računara. U skladu sa Zakonom o zaštiti podataka o ličnosti u obavezi smo da vas obavestimo o upotrebi kolačića i da obezbedimo vaš pristanak pre slanja istih. Korišćenjem stranica našeg sajta možete da pristanete na upotrebu kolačića ili da ih blokirate, pri čemu možete umanjiti funkcionalnost sajta.\nNe objavljujemo podatke korisnika sajta, niti ih ustupamo trećim licima, osim ukoliko za to ne postoji potreba u skladu sa zakonom ili pravnim postupkom. Preduzimamo sve dostupne mere bezbednosti, kako bismo mogli da garantujemo zaštitu vaših podataka od neovlašćenog pristupa, otkrivanja, izmene, nezakonitog uništenja ili slučajnih gubitaka.\nSajt može sadržati informacije i podatke, kao i linkove ka internet stranicama trećih lica, koji će biti jasno označeni. S obzirom na to da nemamo nadzor nad takvim informacijama i podacima ili internet stranicama trećih lica, u potpunosti se odričemo bilo kakve odgovornosti u vezi sa sadržajem takvih internet strana.\nSajt može sadržati oglašivače, koji će biti jasno označeni. S obzirom na to da nemamo nadzor nad sadržajem internet stranica oglašivača, u potpunosti se odričemo bilo kakve odgovornosti u vezi sa sadržajem internet stranica oglašivača, kao i bilo kakve štete nastale reklamiranjem na Sajtu.\nS obzirom na to da linkovi ka internet stranicama trećih lica, kao i oglašivači, ne podležu ovoj Politici privatnosti, savetujemo vam da pročitate politiku privatnosti svakog sajta koji posetite.\nUkoliko imate bilo kakva pitanja, molimo vas da nas kontaktirate.


Broj stanica za punjenje električnih automobila ne prati ubrzan rast njihove prodaje | Edukacija\nBroj stanica za punjenje električnih automobila ne prati ubrzan rast njihove prodaje\nGenijalni sistem sitnjenja asteroida bi mogao da bude spasonosan po našu planetu 02/03\nKako se nositi s finansijskim posttraumatskim stresnim poremećajem? 05/04\nČinjenice o glečerima koje treba da znate 13/10\nIndustrija automobila u Ujedinjenom Kraljevstvu apelovala je na kreiranje nadzornog organa koji bi obraćao pažnju na sistem punjenja električnih automobila i dostupnost punjača.\nRast prodaje električnih vozila nadmašuje uvođenje novih stanica za punjenje, saopštilo je Društvo proizvođača i trgovaca motora (SMMT).\nShodno tome, rečeno je da je potreban regulator za praćenje tržišta. Vlada je saopštila da ulaže 1,3 milijarde funti za proširenje mreže za punjenje.\nTokom decenije između 2011. i 2021. broj punjača u Velikoj Britaniji skočio je sa oko 1.500 na više od 48.000, prema industrijskim podacima.\nMeđutim, između 2019. i 2021. godine broj električnih automobila u saobraćaju se povećavao mnogo brže nego što su se stanice za punjenje postavljale.\nŠtaviše, njihovo uvođenje je bilo neravnomerno, išlo je brže na jugu Engleske nego na severu, saopštilo je ovo industrijsko telo.\nSMMT je pozvao vladu da uspostavi novi regulatorni organ pod nazivom „Ofcharge“ – kancelariju koja će nadgledati tržište.\nJavna mesta za punjenje „i dalje su ključna za poverenje potrošača i na njih se i dalje oslanjaju mnoge komercijalne flote, kao i trećina britanskih domaćinstava koja nemaju predviđeni parking van ulice“, dodaje SMMT.\nProdaja električnih automobila raste\nElektrična vozila se vide kao način da se smanji emisija gasova koji izazivaju efekat staklene bašte iz transportnog sektora, koji je postao segment s najvišom emisijom u Velikoj Britaniji 2016.\nMeđutim, iako postoji veliko interesovanje za električne automobile, to se još uvek nije adekvatno pretočilo u vozila na putu.\nU 2020., broj baterijskih električnih automobila na putevima porastao je za 114% na rekordnih nešto manje od 200.000, dok je broj „plug-in“ hibrida skočio 35% na nešto manje od 240.000.\nTakođe je došlo do naglog porasta interesovanja za polovne električne automobile.\nMeđutim, električni automobili ostaju mali deo automobila na putevima u Velikoj Britaniji, čineći samo 1,3% od ukupnog broja.\nPreduzeća su prednjačila u kupovini voznog parka, ali automobilska industrija gura da potrošači kupuju i električne automobile.\nMeđutim, mnogi ljudi brinu o izvesnim stvarima vezanim za električne automobile, a dva glavna su troškovi kupovine automobila i da li ima dovoljno punjača, uključujući i one neophodne za duža putovanja, kažu u automobilskoj industriji.\nProšlog leta poslanici su takođe izrazili zabrinutost zbog troškova javnog punjenja, rekavši da je to daleko skuplje od punjenja automobila kod kuće. Od tada su cene energije skočile.\nCene punjenja električnih automobila „moraju biti fer“, smatraju političari.\nMajk Hejvs, izvršni direktor SMMT-a, pozvao je na „jasne mete“ i veću podršku vlade za uvođenje tačaka naplate.\nPortparol Odeljenja za transport rekao je da vlada obezbeđuje više od 1,3 milijarde funti „kako bi podržala kontinuirano postavljanje punjača u kućama, preduzećima i na stambenim ulicama širom Ujedinjenog Kraljevstva, ujednačavajući naše odredbe o tačkama punjenja, istovremeno podržavajući primenu brzog punjenja na auto-putevima i glavnim putevima A u Engleskoj“.\nVlada će uskoro objaviti svoj plan infrastrukture za električna vozila, rekao je portparol, dodajući: „Nastavljamo da radimo s lokalnim vlastima kako bismo osigurali da su angažovani u tranziciji i ohrabrujemo ih da iskoriste šemu punjenja u stambenim četvrtima, za koju je prošle godine izdvojeno 20 miliona funti za postavljanje javnih punjača u stambenim zonama.”\nŠesto masovno izumiranje je u toku, a stvari ne izgledaju nimalo dobro po nas\nDa li je virus koji svi nosimo u sebi uzrok multiple skleroze?\nTAGS: električni automobiliEVinfrastruktura


Aleksandar Vučić je jedini slobodan lider u Evropi\nMINISTAR unutrašnjih poslova i predsednik Pokreta socijalista Aleksandar Vulin gostovao je danas u jutarnjem programu televizije Pink i istakao da je teško brinuti o bezbednosti predsednika Vučića, jer je on predsednik koji neće da bude odvojen od svog naroda.\n- Mi činimo sve da predsednik Vučić bude bezbedan, ali Aleksandar Vučić je noćna mora svih bezbednjaka. Aleksandar Vučić je čovek koji neće da bude odvojen od svog naroda, već hoće da uđe u narod, da priča sa svojim narodom, da mu narod kaže šta ga muči, da mu svaki građanin kaže da li ima neki problem. Predsednik Aleksandar Vučić je narodni predsednik koji neće da se odvaja od svog naroda. Vučić je deo naroda - rekao je Vulin.\nMinistar i lider PS-a Aleksandar Vulin istakao je da Aleksandra Vučića na izborima ne mogu da pobede, jer ima velike rezultate i veliku podršku naroda i da ga upravo zbog toga napadaju preko porodice kako bi Vučić odustao od borbe i povukao se.\n- Ne mogu da razumem da je porodica predsednika Vučića jedina porodica koja ne zaslužuje zaštitu. Znate sve članove Vučićeve porodice, pa kako ne znate članove Đilasove porodice? Niko ih ne zna, jer niko ne vodi hajku protiv njih, a protiv Danila, Vukana i Milice vodi se organizovana hajka. Da li treba da vas podsećam da su iz tih Đilasovih partija govorili kako Milicu treba silovati? Ja sam čitao u novinama da Vukan Vučić, dete od četiri godine treba da robija. Šta su sve samo rekli za Angelinu Vučić, majku predsednika Vučića. Ja sam dugo u politici, ali nikada nije bilo ovako prljavo. Vučiću niko ništa ne može da zameri, ništa nikada nije ukrao, ništa ne mogu da mu pronađu i zato ga napadaju preko porodice. Jedan opozicioni političar je rekao da Vučića ne može da pobedi, ali da može da ga izludi. I oni to ne rade iz svoje glave, time se bave ozbiljne službe. Nikome ne odgovara Aleksandar Vučić sa ogromnom podrškom naroda. Aleksandar Vučić je jedini slobodan lider u Evropi - poručio je ministar unutrašnjih poslova i lider Pokreta socijalista Aleksandar Vulin gostujući u jutarnjem programu televizije Pink.\nVUČEVIĆ: Očekujem da se čuju imena onih koji su pomagali opoziciji u serviranju brutalnih laži protiv Vučića i njegovog brata Andreja!\n02. 10. 2021. u 10:35\nAleksandar Vučić Aleksandar Vulin predsednik Srbije Pokret socijalista


Partija predsednika Jola pobedila na lokalnim izborima\nTanjug 2. juna 2022. 07:27\nSEUL – Vladajuća partija južnokorejskog predsednika Jun Suk Jola izašla je kao pobednik na lokalnim izborima, pokazalo je današnje prebrojavanje glasova, što daje podsticaj njegovom planu za ekonomski oporavak nakon pandemije kovid-19, prenosi Rojters.\nDesetine miliona Južnokorejaca izašlo je u sredu na birališta da izaberu 17 gradonačelnika i guvernera pokrajina, kao i sedam članova nacionalnog parlamenta, na izborima na kojima se glasalo i za više od 4.000 lokalnih kancelarija.\nStranka predsednika pobedila je protivnike u trci za mesto gradonačelnika dva najveća grada Južne Koreje, prestonice Seula i lučkog grada Busana.\nKandidati vladajuće PPP-a osvojili su i pet od sedam poslaničkih mesta za koje se glasalo, u parlamentu koji kontroliše opozicija.\nSmatra se da su ovi izbori bili prvi test za novog predsednika Jun Suk Jola i njegovu težnju za podsticanje ekonomskog oporavka i rešavanje nejednakosti u zemlji, prenosi Rojters.


Naslovna/Grad/Nema kazni u Marmarisu\nGradonačenk Marmarisa Mehmet Oktaj obratio se našoj javnosti sa saopštenjem i obratio se našim građanima.\nNažalost lažne vesti, da 400 evra treba da se plati ljudima koji ne nose maske na plaži, objavljenje su jednom srpskom tabloidu,pre nekoliko dana. Ove vesti su definitivno lažene i nisu zasnovane na Covid-19 regulativi za plaže objavljenim od strane turskog Miistastva zdravlja.\nMaska nije obavezna za ljude koji se odmaraju na plaži i koriste ležaljke. Suncobrani su redizajnirani, uzimajući u obzir socijalnu distancu od dva metra, što se primenjuje u svim odmaralištima u Turskoj.\nIpak, regularna dezinfekcija ovakvih mesta implementirana je ne samo od strane smeštajnih kapaciteta, nego i od loklnih opština, naravno uz druge mere zaštite.\nMolimo Vas nemojte nikada da obraćate pažnju na takve tabloidne vesti i uvek budite u kontaktu zbog istine i stvarnosti o svim nejasnim temama.\nPredhodno Organizujte sebi provod kod kuće\nSledeće Otvoren nov Maxi u Beo Shopping centru


Mladi u Srbiji: ne zanima ih politika, bez poverenja u institucije i spremni za odlazak - Boom93\nPovodom Međunarodnog dana mladih, koji je obeležen 12. avgusta, predstavljeni su rezultati Krovne organizacije mladih u Srbiji, koje nije nimalo ohrabrujuće. Prema njihovom istraživanju čak 87% mladih u Srbiji spremno je da prihvati rad na crno, dok samo 10% onih koji rade imaju platu višu od prosečne.\nU Akcionom planu za sprovođenje Nacionalne strategije za mlade koji važi do sledeće godine, nalazi se i mera za rešavanje stambenog pitanja. Kako navode iz Krovne organizacije mladih, ovaj Akcioni plan predviđa subvencionisane kredite za mlade pojedince, za mlade bračne parove, za samohrane majke posebno i predviđa gradnju neprofitnih stanova. Međutim I u prethodnom akcionom planu su stajali slični ciljevi koji se u međuvremenu nisu ni ostvarili.\nZabrinjavajuća je i činjenica da su mladi sve više izloženi nasilju, a da čak njih 27% misli da nasilje može biti opravdano.\nIstraživanje je pokazalo da mladi gube interesovanje za politiku i praćenje bilo kakvih političkih događaja, te da sve više njih misli da nemaju nikakav uticaj na donošenje odluka,\n„Nijedna institucija na toj našoj istraživačkoj skali od jedan do pet nije uspela da prebaci tri. Najbolje se kotira Vojska Srbije koja je na toj skali dobila 2,9, ispod nje je Ministarstvo unutrašnjih poslova, tu su i institucije koje se bave mladima. Mladi ljudi nemaju osećaj da ih neko čuje, da ih neko sluša i nemaju utisak da im se neko obraća“, istakao je Semedin Rovčanin iz Krovne organizacije mladih Srbije.\nNa teritoriji grada Požarevca prema nekim podacima postoji oko 15 udruženja koja se bave mladima, međutim juče nijedno od njih nije obeležilo Međunarodni dan mladih.\nMladi uglavnom sebe vide u inostranstvu, a prema nekim istraživanjima, svoj odlazak planiraju već u srednjoj školi.\nKako je Boom 93 ranije pisao, prema rečima mladih Požarevljana, iako se u inostranstvu zaista više radi, za taj rad se dobija srazmerna plata, što u gradu u kome žive i nije čest slučaj. Po završetku škole, ukoliko se i zaposle rade za minimalac ili pak ukoliko imaju sreće da “upadnu” u neku od dobrostojećih firmi u Kostolcu. Mladi u Požarevcu nakon završetka škole uglavnom sebe vide u inostranstvu, što im i polazi za rukom s obzirom da je požarevački kraj poznat po gastarbajterima, pa skoro svaka porodica ima nekoga u inostranstvu ko je voljan da pomogne mladima da se snađu.\nUprkos ovim sumornim statistikama, juče je na Dan mladih minister omladine i sporta Vanja Udovičić, potpisao ugovore sa predstavnicima lokalnih samouprava i udruženjima za realizaciju 66 projekata namenjenih mladima. Vrednost projekata je oko 143 miliona evra, a njima će biti obuhvaćeno više od 38.000 mladih. Kroz projekte bi njih devet hiljada trebalo da prođe i obuke za samozapošljavanje i preduzetništvo.


Šešelj traži hapšenje vrha policije koji nije bio uz SNS i Vučića - Specijal Info\nby Specijal Info October 17, 2021, 9:41 am 47 Views\nVojislav Šešelj je u jutarnjem programu režimske televizije PINK, izjavio da nakon hapšenja Dijane Hrkalović trebaju biti pohapšeni i svi policajci sa visokim činovima koji su bili umešani u različite afere.\nU tom gostovanju Šešelj je javno reako da što pre moraju biti uhapšeni i Nebojša Stefanović i direktor policije Rebić, ali i puno drugih policajaca sa visokim činovima.\nVojsilav Šešelj tvrdi kako su policiju preuzeli mafija i strane službe i da se sa hapšenjima mora početi što pre.\nŠešelj je naglasio da se pored policajaca sa visokim činovima, trebaju pohapsiti i sudije koji su sarađivali sa kriminalnim klanovima.\nŠešelj kaže da se Rebić i Stefanović trebaju uhapsiti čak i ako nema dokaza, a zbog toga što nisu znali šta se dešava u policiji, a bili su dužni da znaju.\nOPZICIJA TRAŽI HAPŠENJE BRAĆE VUČIĆ:\nI dok Vojislav Šešelj na režimskoj televiziji PINK traži hapšenje policajaca sa visokim činovima, opozicione stranke traže hapšenje Aleksandra Vučića i njegovog brata Andreja Vučića i optužuju ih za brojne afere i stvaranje klana Veljka Belivuka.\nJasno je da iza brojnih kriminalnih afera stoji sam vrh Srpske Napredne Stranke i da su hapšenja i smene u policiji pokušaj režima da skine odgovornost sa sebe i da tu odgovornost prebaci na druge, tvrdi opozicija.\nPrevious article Narod krenuo prema ambasadi SAD na protest, ali je režimska policija blokirala sve prilaze ka ambasadi\nNext article Telegraf: Dijanine slike u tangama i halterima potpisale smrtnu presudu Ognjanoviću


Radikali traže ukidanje javnih izvršitelja, vladajuće stranke mnogo očekuju od zakona | Novinska agencija Beta\nPOLITIKA | 22.07.2019 14:55 > 22.07 14:55\nPoslanici vladajuće većine najavili su danas u Skupštini Srbije podršku izmenama i dopunama Zakona o izvršenju koji onemogućava oduzimanje jedine nekretnine ako je dug za komunalne usluge manji od 5.000 evra, dok su poslanici radikala tražili ukidanje javnih izvršitelja.\nPoslanik Srpske radikalne stranke (SRS) Aleksandar Šešelj rekao je da se radikali zalažu za ukidanje izvršitelja i vraćanje izvršenja u nadležost sudova i da je ta partija već skupila više od 100.000 potpisa za ukidanje izvršitelja.\nŠešelj je dodao da je za Vladu Srbije trebalo da bude alarmantno još kad je 2017. godine na ime duga zaplenjeno čak 3.736 stanova, a niko, osim uskog kruga ljudi bliskih izvršiteljima, nije znao kada se organizuju prodaje tih stanova.\nŠešelj je izneo primer porodice sa Dorćola koja je bez stana ostala zbog 6.500 evra duga, stan im je oduzet i prodat za 26.000, dok je tržišna vrednost bila više od 90.000 evra.\nŠešelj je Komoru izvršilaca uporedio sa "mafijaškim klanom" i istakao da je "zloupotreba kod izvršenja postala pravilo".\nOn je pitao ko je odredio granicu od 5.000 evra za komunalne usluge kako bi dužnik bio izuzet od oduzimanja stana i šta će biti ako je dug 5.100 evra.\nMinstarka pravde Nela Kuburović je odgovorila da su takve optužbe neosnovane i da je, kada je bilo zloupotreba, Ministarstvo pravde sprovodilo postupke.\nDemantujući izjavu da se nije znalo kada su prodaje, ministarka je rekla da su se obaveštenja o prodaji mogla naći na oglasnoj table u Komori izvršitelja.\nKuburović je istakla da u sudovima već godinama stoji 614.000 predmeta koji najverovatnije nikada neće biti izvršeni, jer su se sudovi pokazali kao nesposobni da sprovedu izvršenje, a sada postupak izvršenja traje prosečno 110 dana.\nU Srbiji trenutno radi 214 javnih izvršitelja i tri zamenika, dok u kancelarijama radi oko 2.000 uglavnom pravnika, a broj sudija koji su ranije postupali bio je manji od 400.\nReplicirajući ministarki Aleksandar Šešelj je pitao kako mogu sudovi da se pokažu nesposobnim i da li to znači da ćemo, ako procenimo da bi bili efikasniji i sudjenja za krivična dela prebaciti privatnicima.\nPoslanik Jedinstvene Srbije (JS)i predsednik Odbora za pravosudje, državnu upravu i lokalnu samoupravu Petar Petrović rekao je da su izmene zakona predložene zbog primedbi koje su se čule u prethodnom periodu, jer je u praksi često dolazilo do kršenja odredbi zakona i etičkih normi.\nOn je pohvalio načelo srazmere i ukidanje mogućnosti da se zbog minimalnog duga prodaju nekretnine dužnika.\nPoslanik Socijalističke partije Srbije (SPS) Nedjo Jovanović osvrnuo se na član o prinudnom oduzimanju deteta po nalogu suda i predložio da u takvim situacijama ipak ne postupa sudski izvršitelj, već isključivo sudija.\n"Nije svejedno oduzeti majci dete prinudnim putem i predate ga ocu, ukoliko postoji takva odredba, i to bi trebalo da se koriguje,"\nMinistarka pravde odgovorila je da je isključivo sud nadležan kada je reč o dodeljivanju dece i izvršitelji nisu uključeni u taj postupak.\nKada je pak reč o naplati alimentacije, izvršitelji su se do sada pokazali kao veoma efikasni, dodala je Kuburović.\nNa dnevnom redu nove vanredne sednice je osim izmena i dopuna Zakona o izvršenju i obezbedjenju i dopuna Zakona o posebnim uslovima za realizaciju projekta izgradnje stanova za pripadnike snaga bezbednosti, potvrdjivanje Sporazuma sa Severnom Makedonijom o zajedničkoj kontroli graničnog prelaza, kao i izbor novog Poverenika za informacije od javnog značaja.


Sarkozi: Glasajte za Fijona,okrenite "katastrofalnu stranicu"\nSarkozi: Glasajte za Fijona,okrenite „katastrofalnu stranicu“\nI. Đ. 18. aprila 2017. 19:44\nBivši francuski predsednik Nikola Sarkozi pozvao je birače da glasaju za konzervativnog kandidata na predstojećim predsedničkim izborima, Fransoa Fijona, u prvom krugu koji će biti održan u nedelju, kako bi „okrenuli katastrofalnu stranicu ispisanu u proteklih pet godina“.\n„Svako treba da bude svestan svoje odgovornosti. Želim da jasno kažem zašto ću podržati Fransoa Fijona: on ima iskustva, želju i plan koji će omogućiti Francuskoj da obezbedi alternativu za poslednjih pet katastrofalnih godina kroz koje smo prošli“, poručio je Sarkozi u video poruci objavljenoj na Fejsbuku, prenosi Rojters.\nAnkete nagoveštavaju da će Fijon, koji je bio premijer pod Sarkozijevim mandatom u periodu od 2007. do 2012. godine, teško uspeti da se probije do drugog, odlučujućeg kruga izbora koji će biti održan dve nedelje posle prvog kruga, odnosno 7. maja.\nFransoa FijonNikola Sarkozi


Sombor na Sajmu pirotske peglane kobasice - www.025.rs\nwww.025.rs / SOMBOR / Sombor na Sajmu pirotske peglane kobasice\nSombor na Sajmu pirotske peglane kobasice\nProteklog vikenda u Pirotu na Sajmu pirotske peglane kobasice, i ove godine, predstavljen je deo gastronomske ponude Sombora.\nUprkos lošem vremenu, posećenost ovogodišnjeg Sajma je, po opštoj oceni, bila odlična, verovatno najposećeniji u zadnjih nekoliko godina.\nUčešće Sombora na sedmom po redu Sajmu pirotske peglane kobacise opravdao je ideju da se svaka poseta prijateljskim gradovima i sajmovima može iskoristiti za promociju grada.\nPoseta Pirotu poslužila je predstavnicima Grada Sombora, zameniku gradonačelnice Antoniju Ratkoviću, članu Gradskog veća za oblast komunalne delatnosti i investicija Miroslavu Kovačiću i šefu kabineta gradonačelnice Ljiljani Mirić, da potvrde ranije dogovore i da razgovaraju o novim vidovima saradnje. Bila je ovo prilika i da se uruče prigodni pokloni domaćinima koje je primio gradonačelnik Pirota mr Vladan Vasić.\nPoljoprivredno gazdinstvo „Stokuća“ i ove godine je sa svojih nekoliko vrsta sireva bio najposećeniji štand na Sajmu, te smo sigurni da će se veliki broj turista iz okolnih zemalja, koji su probali ove proizvode, odlučiti da tokom ove godine poseti Sombor te se uvere u izuzetnu gastronomsku i turističku ponudu.\nTags: grad Sombor, pirotska peglana kobasica, Sajam, sombor, zamenik gradonačelnice\nObeležena školska slava u Riđici


Provincija Rimini je javna ustanova, sastavljena od 27 opština, sa zadatkom da upravlja razvojem teritorije provincije. Provincija koristi strategije koje se odnose na sve vrste društveno ekonomskog razvoja uključujući, između ostalog, međunarodnu projektnu saradnju i sporazume između javnih i...\nOsnovana 1965., Unija privrednih komora regije Veneto (Unioncamere del Veneto – UCV) okuplja i predstavlja sedam privrednih komora Veneto regije iz oblasti industrije, zanatstva i poljoprivrede. Asocijacija pruža podršku, promoviše i pomaže internacionalizaciji regionalne ekonomije uz istovremeno...\nFriuli Innovazione je osnovana od strane Univerziteta Udine 1999. godine kako bi se podržala i ubrzala saradnja između istraživača i subjekata iz ekonomskog sektora Friuli Venezia Giulia regije. 2004. Friuli Innovazione je poveren menadžment Naučnog i Tehnološkog Parka Udine. Park je lociran u...\nTecnopolis PST je javna kompanija u vlasništvu Univerziteta Bari, osnovana 2009. godine radi upravljanja istoimenim naučnim i tehnološkim parkom. Tecnopolis PST je nastavio sa aktivnostima razvijenim od strane Technolopis CSATA u periodu od 1969-2008 godine. Technopolis PST promoviše, upravlja i...\nAgencija SIPRO je osnovana 1975. godine pod imenom "Societa Interventi Produttivi" sa zadacima da proučava, preduzima i promoviše inicijative usmerene ka pružanju podrške proizvodnim jedinicama na području Ostelato kroz preuzimanje i urbanizaciju industrijskih lokacija, izradu studija i...\nAgencija za Inovacije je osnovana 1988. godine i bavi se promocijom inovacionih procesa u lokalnoj javnoj upravi, konsaltingom i razvojem područja i lokalne ekonomije. API agencija je takođe fokusirana na širenje najboljih iskustava na polju inovacija u okviru javnog sektora na nacionalnom i...\nDirekcija za razvoj malih i srednjih preduzeća, osnovana je 2000. godine, kao vladina institucija koja podržava razvoj malih i srednjih preduzeća i preduzetništva u Crnoj Gori. Direkcija pokriva čitavu teritoriju Crne Gore, pružajući stručnu pomoć, te učestvujući u definisanju pravila koja se...\nRegionalna razvojna agencija Zlatibor (RRA Zlatibor) je neprofitna razvojna institucija koju je 2002. godine osnovalo 9 lokalnih samouprava iz Zlatiborskog okruga. Od 2011., Nacionalna agencija za regionalni razvoj Republike Srbije akredituje RRA Zlatibor da implementira nacionalne programe...\nOsnovana 1857., Privredna Komora Srbije predstavlja zajednički interes preduzeća i drugih privrednih subjekata Srbije, sa zadatkom stvaranja ekonomskog sistema, ekonomskih politika i poslovnog okruženja. Glavni cilj Komore je podsticanje stvaranja jakog konkurentskog okruženja i zakonodavstva...\nRegionalna razvojna agencija Zlatibor (RRA Zlatibor) je neprofitabilna regionalna razvojna institucija koju su osnovale 9 opština iz Zlatiborskog okruga 2002.godine. Nacionalna agencija za regionalni razvoj je akreditovala RRA Zlatibor i dala ovlašćenje da realizuje nacionalne programe...


Pobeda LDP-a - Srđa Popović - Peščanik\n· Boris Tadić je prinuđen da se odrekne Koštunice i DSS-a;\n· DS je bio prinuđen da odustane od gesla „Kosovo i Evropa“i da se opredeli za geslo „Evropa (a za Kosovo ćemo videti)“;\n· Vlada je vratila ambasadore povučene iz zemalja koje su priznale Kosovo;\n· Uhapšen je Karadžić;\n· Stvorena je parlamentarna većina koja može ratiifikovati Sporazum o stabilizaciji i pridruživanju;\n· Demistifikovane su kao profašističke organizacije poput Obraza i njihova veza sa radikalima;\n· Demistifikovana je priča o „normalizaciji“ radikala.\nOve ciljeve na srpskom političkoj sceni zagovarao je od početka i dosledno jedino LDP. Istine koje su isplivale javno i sistematski je proklamovao jedino LDP. Demokratska stranka i Boris Tadić postigli su uspeh tek kada su (ustrahu od gubitka glasova) preuzeli važne delove programa LDP-a. Koštunica je gurnut u naručje radikala, gde mu je i mesto, u skladu sa percepcijom LDP-a. U Srbiji su se iskristalisale, kao dve osnovne i nepomirljive opcije, proevropska i nacionalistička, radikalsko-narodnjačka, upravo onako kako je „ekstremni“ LDP te opcije oduvek definisao. („Nećemo se više deliti na demokrate i nedemokrate, nego na normalne ljude i nacionalističku bagru“).\nPobeda jedne stranke ne meri se učešćem u vlasti, već uspehom njenih ideja. Često je upravo za pobedu tih političkih ideja neophodno odreći se tog učešća. Za takvo odricanje i stavljanje opštih interesa iznad partijskih do sada se pokazala sposobnom jedino LDP. Druga je, i manje važna stvar, da li to birači primećuju i nagrađuju.


celulit - pollogen.rs\nInovativna rešenja koja promovišu stvarnu redukciju celulita\nPollogen je razvio TriPollar , TriLipo i TriFractional tehnologiju koje bezbedno i efikasno redukuju celulit pružajući istovremeno odmah vidljive i dugotrajne rezultate. Tretmani nisu invazivni, virtualno su bezbolni i rade se kroz zgodne "uđeš-izađeš-gotovo" procedure.\nKliknite na fotografiju kako bi ste videli i ostale primere pre i posle\nPollogen-ovo rešenje za redukciju celulita minimizira masne ćelije u tretiranoj regiji i jača i regeneriše vlakna kolagena. Spuštanje volumena masnih ćelija dozvoljava koži da se vrati u svoj prvobitni oblik a ojačana vlakna kolagena osiguravaju koži elastičnost koja joj je potrebna.\nBiće nam drago da Vam preporučimo tretmanski protokol u centru najbližem Vama. Ukoliko ste zainteresovani molimo Vas da popunite kontakt formular.\nPrimeri Pre i Posle redukcije celulita


Dan italijanskih istraživača u BiH: Sjećanje na Leonarda da Vincija – Klik Jajce\nDan italijanskih istraživača u BiH: Sjećanje na Leonarda da Vincija\nU Tuzli će se 15. aprila održati Prvi svjetski dan italijanskih istraživača, na dan obilježavanja 500. godišnjice smrti Leonardo Da Vinci, potvrđeno je iz Ambasade Italije u Sarajevu.\nDogađaj organizuje Ambasada u saradnji s Prirodno-matematičkim fakultetom Univerziteta u Tuzli, u sklopu pregleda kojeg promoviše Ministarstvo vanjskih poslova i međunarodne saradnje Italije radi širenja prednosti naučnih istraživanja i valorizacije izvrsnosti italijanskih naučnika i istraživača.\nDogađaj će biti otvoren na Prirodno-matematičkom fakultetu Univerziteta u Tuzli inauguracijom izložbe o Enricu Fermiju i drugim poznatim italijanskim naučnicima, uz pozdravne riječi ambasadora Nicole Minasija i rektora Univerziteta u Tuzli, Nermine Hadžigrahić.\nNakon toga, u Rektoratu će se održati informativni seminar na kojem će se predstaviti naučne aktivnosti koje provodi Univerzitet u Tuzli i mogućnosti za saradnju u odnosu na italijansko iskustvo. Svi događaji su otvoreni za javnost.\nPored univerzitetskih profesora i lokalnih stručnjaka, na poziv Ambasade govorit će prof. Salvatore Capozziello, profesor na Univerzitetu “Federico II” iz Napulja i član Napuljske sekcije prestižnog Nacionalnog instituta za nuklearnu fiziku, te Fabio Mazzolini iz “Elettra – AREA Science Park” sa sjedištem u Trstu, italijanske javne istraživačke organizacije koja razvija inovativne metode i upravlja multisektorskim naučno-tehnološkim parkom u Trstu.\nDebata će omogućiti predstavljanje projekta agencije “Cooperazione Italiana” o očuvanju i turističkom razvoju Parka prirode Konjuh, konkretnog primjera utjecaja istraživanja na život građana. Projekt također pokazuje potencijal saradnje između Italije i Bosne i Hercegovine zahvaljujući angažmanu dijela studenata sa Univerziteta u Tuzli, koji će reći svoje iskustvo stečeno u mapiranju aktivnosti flore i faune parka prema sporazumu između Univerziteta i italijanske NVO CISP, nadležne za implementaciju projekta.\nDogađaj će stoga biti prilika i za sjećanje na predsjednika CISP-a, Paola Diecija, koji je poginuo u nedavnoj avionskoj nesreći Etiopia Airlinesa.\nObjava Dan italijanskih istraživača u BiH: Sjećanje na Leonarda da Vincija pojavila se prvi puta na Jajce Online.\nArt Festival Jajce postaje vaša i naša stvarnost\nMesna industrija MADI, regionalni lider u proizvodnji pilećeg mesa


Edin Forto, novoimenovani premijer Kantona Sarajevo, zajedno je sa Lejlom Brčić, ministricom pravde i uprave KS te Amelom Kovačevićem, ministrom Ministarstva finansija KS, 09.01.2019. godine posjetio Općinski sud u Sarajevu gdje se sastao sa Janjom Jovanović, predsjednicom suda. Tema sastanka bilo je rješavanje prioritetnih problema u radu suda, finansijska podrška te buduća saradnja. Premijer je prilikom posjete izjavio da će nova Vlada KS pružiti svu podršku Općinskom sudu u Sarajevu kako bi bio na usluzi građanima na najefikasniji mogući način. U tom smislu, prema izjavi premijera, posebnu pažnju treba posvetiti kvalitetnom i brzom rješavanju privrednih sporova, a sve sa ciljem da se obezbijedi pravna sigurnost ulagača i ojača privredni sektor u Sarajevskom kantonu.\nTokom sastanka predsjednica Jovanović je prezentovala rad suda te posebno istakla problem komunalnih predmeta. Prema riječima predsjednice Jovanović, menadžment sarajevskog Općinskog suda godinama poduzima sve što je u njegovoj moći, a kako bi se problem komunalnih predmeta riješio. „Međutim, i pored mnoštva realizovanih projekata, sastanaka održanih sa predstavnicima komunalnih preduzeća, pored silnog truda koji je uložen, nema nikakvog pomaka. Ovaj sud je i dalje inkasant komunalnih preduzeća. Samo zajedničkom saradnjom suda, Vlade KS i komunalnih preduzeća možemo doći do rješenja problema komunalnih predmeta“- zaključila je Jovanović.\nKada je riječ o budžetu, Amel Kovačević, ministar Ministarstva finansija KS, rekao je da je Vlada KS spremna da se u inicijalnom Budžetu za 2019. godinu, ali i rebalansom koji je najavljen sredinom godine, iznađu neophodna sredstva za poboljšanje uslova rada u sarajevskom Općinskom sudu.\nPredsjednica Jovanovic se zahvalila premijeru na posjeti i interesovanju novoimenovane Vlade KS za rad ovog suda. Naročito je naglasila napredak u saradnji sa prethodnom izvršnom vlašću tokom proteklih nekoliko godina te nadu da će se ta saradnja nastaviti i ubuduće. Zatražila je finansijsku podršku u smislu povećanja budžetskih sredstava za potrebe redovnog rada suda te predložila poduzimanje zajedničkih aktivnosti prema višim nivoima vlasti radi izmjene propisa koji se negativno odražavaju ne samo na finansijsko poslovanje suda u smislu budžeta nego i na korisnike sudskih usluga.\nNa kraju sastanka dogovoreno je da će se održavati redovni sastanci sa sudom, najmanje svaka tri mjeseca.


Albanija - Kad su susedi zadužili Jugoslaviju! - Sportske.net\nAlbanija - Kad su susedi zadužili Jugoslaviju!\nU vreme kada je Evropsko prvenstvo igrano u formatu "fajnal-fora" Jugoslavija je ispisala najsvetliju stranicu svoje fudbalske istorije. Te 1968. godine "Plavi" su stigli na korak od trofeja a sve je počelo uslugom koju su nam učinili Albanci.\nZa razliku od političkih odnosa i istorijskih činjenica koje se tiču odnosa srpskog i albanskog naroda, istorijat fudbalskih vojevanja dve nacije ne deluje tako frustrirajuće za našu naciju.\nOni koji su imali prilike da početkom druge polovine 20. veka posvedoče uspesima reprezentacije Jugoslavije na Evropskom prvenstvu sigurno je u sećanju i podatak da su "Plave" na putu do finala reprezentativci Albanije zadužili za sva vremena.\nU to vreme završnica Evropskog prvenstva igrana je po principu "fajnal-fora" a do mesta u završnici stizalo se kroz kvalifikacije i četvrtfinalne okršaje.\nUpravo je u jesen 1967. Albanija učinila da Jugoslavija kao prvoplasirana iz grupe 4 ode u četvrtfinale, a kasnije preko Engleza i do finala.\nČinilo se da će SR Nemačka, tada aktuelni vicešampion sveta, lagano izaći na kraj sa Jugoslavijom i Albanijom. Ubedljiv trijumf "Pancera" nad Albanijom (6:0) na startu kvalifikacija bio je očekivan ali su se stvari zakomplikovale kada je SR Nemačka poražena u Beogradu.\nTadašnja reprezentacija SFRJ savladala je Nemačku golom Joške Skoblara a nakon trijumfa u Tirani rezultatom 0:2, vrata četvrtfinala bila su širom otvorena za reprezentaciju Jugoslavije.\nStvari su se vratile na početak posle poraza "Plavih" u Nemačkoj rezultatom 3:1, pa trijumf nad Albanijom u Beogradu rezultatom 4:0 nije promenio poziciju Jugoslavije jer je za plasman u četvrtfinale bio neophodan tada nezamisliv kiks Nemaca u Tirani.\nU istoriji je ostalo zapisano, Albanija je u poznu jesen 1967. godine remizirala u Tirani bez golova sa viceprvakom sveta čime je za sva vremena zadužila Jugoslaviju u fudbalskom smislu!\nKasnije su "Plavi" u četvrtfinalu eliminisali Francusku, u polufinalu je pala Engleska, a trofej prvaka Evrope izmakao je Džajiću i drugarima samo zbog goleme krađe sudije Gotfrida Dinsta koji je uspeo da omogući Italijanima revanš posle remija rezultatom 1:1.\nPonovljeno finale Jugoslavija je "glat" izgubila rezultatom 2:0 a naši fudbaleri više nikada nisu ponovili taj uspeh iako smo 1976. godine bili domaćini Evropskog prvenstva.\nTako, u danima kada Srbija grca u borbi za plasman na završni turnir kontinentalne smotre, ne treba zaboraviti da su nam Albanci sredinom prošlog veka učinili veliku uslugu.\nU utorak će se reprezentacije Srbije i Albanije sastati prvi put od osamostaljenja naše države. Izabranicima Dika Advokata želimo da ne razmišljaju o vraćanju dugova pošto nije vreme za to.\nPobeda je imperativ a kada budemo silni u evropskom fudbalu možda jednog dana zažmurimo na jedno oko ili nevoljno "poguramo" Albance na neko takmičenje kako bismo se odužili za učinjenu uslugu.


Dragan Mektić traži smjenu Mirsada Vilića zbog incidenta u Srebrenici\nNaslovnica NAJNOVIJE Politika Dragan Mektić traži smjenu Mirsada Vilića zbog incidenta u Srebrenici\nSarajevo, Srebrenica – Nezavisni odbor Parlamentarne skupštine BiH danas je u Sarajevu dogovorio tekst javnog konkursa za izbor novog direktora Sipe i razmatrao zahtjev za smjenu direktora Direkcije za koordinaciju policijskih tijela BiH Mirsada Vilića.\nPredsjedavajući Odbora Žiko Krunić smatra da nema razloga da Nezavisni odbor u roku dobijenom od Savjeta ministara BiH ne završi konkursnu proceduru i ministru bezbjednosti BiH ne dostavi listu sa prijedlogom kandidata za novog direktora Sipe.\n“Vrlo brzo ćemo imati prijedlog prema Savjetu ministara kandidata koji ispunjavaju uslove konkursa”, rekao je Krunić novinarima dodavši da će konkurs biti objavljen narednih dana.\nOn je naveo da je na današnjoj sjednici razmatran zahtjev ministra bezbjednosti BiH Dragana Mektića za smjenu direktora Direkcije za koordinaciju policijskih tijela BiH Mirsada Vilića nakon događaja 11. jula u Potočarima, kada je napadnut premijer Srbije Aleksandar Vučić.\nOn je podsjetio da je Nezavisni odbor raspravu o dešavanjima u Potočarima započeo na prošloj sjednici, kada je na dnevnom redu bila i Mektićeva inicijativa za pokretanje disciplinskog postupka protiv Vilića.\n“Tada je većina nas smatrala da je to preuranjeno, da treba još neke činjenice provjeriti i utvrditi. U međuvremenu, konkretno danas, primili smo zahtjev za smjenu”, istakao je Krunić.\nOn je dodao da je Nezavisni odbor nakon prošle sjednice zatražio od Savjeta ministara BiH, Odbora za unutrašnju politku, određene informacije o dešavanjima u Potočarima.\n“Po našem zahtjevu dobili smo od ministra bezbjednosti odgovarajuće materijale koji zahtijevaju određen stepen tajnosti i posebnu proceduru upoznavanja. Danas smo zaključili da se svi članovi Nezavisnog odbora upoznaju sa tim materijalima prema važećim procedurama i uzeli smo u obavezu da to završimo ove sedmice”, precizirao je Krunić.\nPrema njegovim riječima, nova sjednica Nezavisnog odbora zakazana je za ponedjeljak, 24. avgusta, kada će biti otvorena diskusija o Mektićevim prijedlozima.\nSavjet ministara BiH razriješio je 5. avgusta Gorana Zupca dužnosti direktora Sipe i zatražio od Nezavisnog odbora da bez odlaganja pokrene konkursnu proceduru za imenovanja novog direktora i listu sa prijedlogom kandidata dostavi ministru bezbjednosti na dalje postupanje.\nIzbor novog direktora Sipe, prema zaključku Savjeta ministara, treba da bude završen najkasnije u roku od 60 dana od Zupčeve smjene.


Izložba povodom 100 godina srpsko-američkog savezništa i savezništva Jevreja i Srba, u Muzeju diplomatije, Beograd, 13. aprila 2018.\nU interesu je srpskog i američkog naroda da odnosi budu kao u vreme američkog predsednika Vudro Vilsona, te da ova godina može biti veoma dobra kada je reč o unapređenju odnosa Srbije i SAD, kao i Srbije i Izraela, izjavio je ministar spoljnih poslova Srbije, Ivica Dačić u petak, na svečanosti povodom 100 godina savezničkih veza Srba i Amerikanaca u Prvom svetskom ratu, odnosno savezništva Srba i Jevreja.\nDržeći predavanje u Muzeju srpske diplomatije u prisustvu kandidata za počasnog konzula i potomka srpskog i jevrejskog patriote i cionističkog lidera dr Davida Albale, Džona Stivensona, te ambasadora SAD Kajla Skata i amasadorke Izraela Aloni Fišer Kam Dačić je rekao da je američki predsednik Vudro Vilson bio veliki prijatelj srpskog naroda.\nSvečanost povodom obeležavanja 100 godina srpsko-američkih odnosa i godišnjica odnosa Srba i Jevreja\n"Veoma je zanimljivo pročitati šta su govorili američki predsednik i naši funkcioneri u to vreme. Ja kada to čitam meni se čini da je Vilson bio više prosrpski orijentisan nego Aleksandar Karađorđević ili Nikola Pašić, koji su bili više - jugoslovenski orijentisani", rekao je Dačić i naglasio da je pokrenuo inicijativu za podizanje spomenika Vudrou Vilsonu u Beogradu.\nKada je cela vojna sila Austrougarske napala Srbiju, Vilson kroz saradnju s Mihajlom Pupinom i Davidom Albalom, slao milione dolara kao pomoć srpskom narodu, dajući izjave u javnosti da su Austrija i Nemačka htele rat i da je atentat bio samo izgovor i instrument za pritisak na Srbiju pred koju su stavili ultimatum koji nijedna država u svetu ne bi prihvatila, podsetio je Dačić.\nPrimetio je, međutim, da ni Mihajlo Pupin nema spomenik u Srbiji, ali da ima u Sloveniji.\nIzložba povodom stogodišnje srpsko-američkih i srpsko-jevrejskih odnosa\n"Danas smo se okupili da kroz nekoliko aktivnosti započnemo obeležavanje važnih jubileja u godini završetka Velikog rata - 100 godina savezničkih veza Srba i Jevreja i Srba i Amerikanaca u Prvom svetskom ratu, odnosno 100 godina od kako je Srbija kao prva zemlja na svetu priznala Balfurovu deklaraciju i nazvala buduću državu imenom 'Izrael', ali i 100 godina od kada se vijorila srpska zastava na Beloj kući u Vašingtonu i na svim javnim zgradama po Ukazu predsednika Vilsona", rekao je srpski ministar.\nDačić je istakao da Srbija uvek podržavala i razumela jevrejski narod, koji je, kako je rekao, polagao svoje živote za slobodu srpskog naroda u Prvom i Drugom balkanskom ratu, i u Prvom i Drugom svetskom ratu, i iznedrio 10 narodnih heroja i 14 vojnih generala.\n"Mi znamo njihova imena i pamtimo ih sve", naglasio je Dačić.\nDžon Stivenson, rodom iz Nevade, je poželeo studentima dobrodošlicu na srpskom jeziku koji je počeo da uči.\nOn je predstavio informacije koje je prikupio istraživanjem i govorio je o diplomatskoj misiji Albale tokom mandata Vilsona i o diplomatskoj misiji u SAD tokom Drugog svetskog rata.\nAmerički ambasador Kajl Skat, rekao je da američki narod nema dugu istoriju i da ne gleda u prošlost već u budućnost, ali je ocenio da je važno sećati se prošlosti.\n"Možemo gledati natrag kako bismo poboljšali odnose u budućnosti", rekao je Skot, i dodao da je u SAD danas "moguće naći srpske pravoslavne crkve svuda" i da su to veze Srbije i SAD.


Medlin Olbrajt: “SAD bi trebalo da povećaju angažman na Zapadnom Balkanu…” - Leutar.net\nMedlin Olbrajt: “SAD bi trebalo da povećaju angažman na Zapadnom Balkanu…”\n8. decembra 2020. LEUTAR Politika, Vijesti 0\n(Beta) – SAD treba da povećaju angažman na Zapadnom Balkanu i da čvršće sarađuju sa EU u delovanju prema tom regionu, ocenjeno je večeras na sednici Spoljnopolitičkog odbora Predstavničkog doma Beograda i Prištine i uticaju Rusije i Kine.\nNa sednici na kojoj su učesnici razmatrali političke pristupe koje bi administracija budućeg predsednika SAD Džozefa Bajdena mogla da primeni prema Zapadnom Balkanu, bivša američka državna sekretarka Medlin Olbrajt rekla je da Vašington treba da bude usmeren na uspostavljanje čvršće saradnje sa EU i na jačanje borbe protiv korupcije za koju je ocenila da “cveta” na Balkanu urušavajući vladavinu prava.\n“Buduća američka administracija treba da podrži demokratski razvoj država Zapadnog Balkana. Nadam se da će one u Bajdenovoj administraciji imati partnera. On je bio angažovan na Balkanu na okončanju sukoba. Tim koji je predložio je veoma stručan i sposoban da pomogne zemljama (tog regiona) da očuvaju mir”, rekla je Olbrajt.\nOlbrajt je konstatovala da je Balkan danas mirniji nego pre 25 godina, da se “zemlje nisu dezintegrisale”, da žele članstvo u EU i da teže jačanju odnosa sa SAD, ali i da korumpirani lideri koriste nacionalne teme za održanje na vlasti, dok Rusija i Kina “unose nestabilnost”, preneo je Glas Amerike.\n“To što može da bude predmet sankcija, ali treba razmotriti šta se tačno kupuje. Teško je pitanje i ne tiče se samo Srbije, već i toga šta radi Turska, koja kao članica NATO takođe kupuje rusko naoružanje. Potrebna je istraga i akcija Kongresa u tom smeru”, smatra Olbrajt.\nDodala je da Rusi u Srbiji “isprobavaju ono što rade u drugim delovima Istočne Evrope – podrivanju demokratije i udaljavanju zemalja od Zapada”.\nOlbrajt je rekla da Kina kroz inicijativu “Pojas i put” ulaže u transport i rudarstvo, gde jeste potrebna pomoć regionu Balkana, i da je zato važno razvijati ekonomsku saradnju SAD i Srbije.\nOcenila je da nedavno otvaranje beogradske kancelarije Finansijske korporacije SAD za međunarodni razvoj (DFC) treba iskoristii kao sredstvo za pomoć kroz investicije i učešće privatnog sektora.\nŠefica američke diplomatije od 1997. do 2001. godine ocenila je da Srbija “ne treba da onemogućava” proces “razvoja državnosti Kosova”.\nPredsedavajući Odbora za spoljne poslove, Eliot Engel, rekao je da je “Kosovo nezavisno, da se nikada neće vratiti u sastav Srbije, a da je za Beograd vreme da nastavi dalje”.\n“Blokiranje priznanja nezavisnosti Kosova širom sveta i članstva Kosova u Ujedinjenim nacijama sputava Srbiju”, rekao je Engel.\nNaveo je da problem za Srbiju predstavlja njen jak odnos sa Rusijom.\n“Kao što je rekao američki ambasador Hojt Ji, Srbija ne može istovremeno da sedi na dve stolice. U Izveštaju našeg Ministastva odbrane navodi se da je do približavanja Moskve Beogradu uglavnom došlo otkako je predsednik (Srbije Aleksandar) Vučić preuzeo dužnost”, dodao je Engel.\nProfesor vašingtonskog Univerziteta Džons Hopkins Danijel Server, stručnjak za Balkan, rekao je da je obnova američke posvećenosti tom regionu u saradnji s evropskim saveznicma, ključni preduslov za rešavanje preostalih problema.\n“Dijalog Prištine i Beograda koji vodi EU, može da bude od pomoći, ali je potreban veći angažman SAD. Dijalog je potrebno pratiti, uključujući primenu prethodno postignutih sporazuma”, rekao je Server.\nNaveo je da bi trebalo proširiti mandat suda za zločine nekadašnje Oslobodilačke vojske Kosova tako da on obuhvati i zločine počinjene u Srbiji, uključujući ubistvo trojice braće Bitići, američkih državljana.\nDodao je da je potrebno odobriti “viznu liberalizaciju za građane Kosova”.\nServer je rekao da bi SAD trebalo da “pritisnu Evropljane da sankcionišu” one koji zagovaraju nezavisnost Republike Srpske.\n“Potrebno je da Evropljani, uz vidljivu podršku SAD, ojačaju i prekomponuju svoje trupe u gradu Brčkom, na severoistoku BiH, kako bi blokirali eventualnu secesiju. SAD bi trebalo da pokušaju da blokiraju rusko naoružavanje entitetskih policija, kao i hrvatsko i srpsko političko mešanje”, rekao je Server.\nOn je ocenio da Dejtonski sporazum više nije efikasan i da služi, kako je rekao, “interesima etničkih pljačkaških barona”.\nPredstavnik nevladine Fondacije Džejmstaun, Januš Bugajski, rekao je da dijalog Beograda i Priptine a treba da vodi “uzajamnom priznanju nezavisnosti”.\n“To će omogućiti njihov napredak u evroatlantskim integracijama. U tome je potrebna pomoć administracije SAD, oličena u tešnjoj saradnji sa EU”, rekao je Bugajski.\nGovoreći o uticaju Rusije na Balkanu, Bugajski je naveo da Moskva na tom području “širi svoje geostrateške interese, domete i uticaje”.\n“Pokušavajući da balansira, Srbija se okreće od zapadnih partnera i utiče na slabljenje bezbednosti Balkanskog poluostrva. Rusija razvija veze s medijima, poslovnim ljudima i pojedinim političarima. Trebalo bi sankcionisati ruske oligarhe i pomoći medijima da se bore protiv dezinformacija koje šire Rusija i Kina”, rekao je Bugajski.\nOn je istakao da treba pažljivo pratiti članice NATO u Evropi, odnosno njihov doprinos budžetu Alijanse, ali i zbog ruskog uticaja, posebno u zemljama kao što su Bugarska i Mađarska koje bi, kako je naveo, mogle da budu otvorene prema ruskim pokušajima destabilizacije.\nPovodom uticaja pandemije koronavirusa na Balkan, Bugajski je ocenio da će biti potrebna “velika pomoć” EU i SAD.\n“Društveno-političke posledice pandemije i ekonomske krize mogu da budu jačanje nacionalizma, populizma i uticaja loših spoljnih aktera. Rusija je kratkoročna, a Kina dugoročna pretnja amerčkim interesima u regionu”, ocenio je Bugajski.


U toku je rekonstrukcija Narodnog muzeja u Beloj Crkvi -\n13. jula 2021.0321\nPredsednica opštine Bela Crkva Violeta Simić obišla je radove na uređenju Narodnog Muzeja u Beloj Crkvi. Za radove na ovom spomeniku kulture obezbeđena su sredstva iz opštinskog budžeta. Obuhvaćena je zamena elektro instalacija, rekonstrukcija podova i molersko farbarski radovi.\nMuzej u Beloj Crkvi je jedna od naših najznačajnijih institucija s obzirom na činjenicu da je najstarija muzejska delatnost u Vojvodini zabeležana upravo u Beloj Crkvi. Akcenat smo stavili na stalnu postavku muzeja, jer ona predstavlja identitet Bele Crkve kroz istoriju. Muzej je čuvar bogatog kulturno istorijskog nasleđa Bele Crkve, njene neposredne okoline ali i šireg prostora, a stalna postavka je reprezentativni prikaz prošlosti. Da bi stalna postavka zasijala u punom sjaju, neophodni su ovi radovi na adaptaciji prostora. Trenutno se izvode molersko farbarski radovi, izvađeni su oštećeni podovi i izvedeni pripremni radovi za postavljanje novog parketa, rekla je Violeta Simić.\nIzuzetno nam je značajna podrška predsednice opštine Violete Simić u očuvanju i prezentaciji kulturnog nasleđa koje baštinimo. Nakon ovih radova, zgrada u kojoj se nalazi Muzej u Beloj Crkvi ostaće biser arhitekture, dama koja čuva duh starih vremena, ali u svetlu 21. veka, izjavio je Vokoun.\nRelated tags : igor vokounnarodni muzej bela crkvaopština bela crkvavioleta simić\n8. oktobra 2021.0246\n30. maja 2019.0691\n1. novembra 2020.0421


Nekada najbolji teniser svih vremena nije trenirao pred Otvoreno prvenstvo Amerike, a male su šanse da se pojavi u NJujorku 30. avgusta.\n- Bio sam na odmoru, već duže vreme ništa nisam radio zbog kolena. Morao sam da pustim da sve prođe nakon Vimbldona... Ove nedelje ću se sastati sa timom i doktorima i videćemo šta dalje. U ovom trenutku, sve je još neizvesno. Teško je, pre mi je bilo lakše. Pitanja su bila jasna: Koji mi je renking, gde je sledeći turnir... danas je drugačije. Pitam se, kada ću se vratiti na teren, šta sada mogu da postignem, koji su mi ciljevi, kako ću sa porodicom, šta kaže moj tim... drugačije je sve nego pre 10 godina, rekao je Federer za švajcarski "Blik".\nIstiče švajcarski teniser da je promenio fokus u poznim takmičarskim godinama.\nDugo je eskivirao da govori o završetku karijere, ali...\nRodžer Federer Ju-Es open Grend slem grend slem u NJujorku


Bojan Bojković: Vlada aminuje prodaju „Železare“ – Semendria\n06. jul 2014. PRIVREDA – Izvor: Blic – Bojan Bojković potvrdio je za “Blic” da je u sredu u Vladi Srbije razgovarano s jednim od najozbiljnijih partnera za srpsku čeličanu.\nBojković, izvršni direktor “Železare Smederevo” i član radne grupe za privatizaciju te fabrike, istovremeno je poručio da je prodaja smederevske kompanije pod ingerencijom Vlade i da ne može da komentariše informaciju o dolasku “Junajted grupe” i o njenom preuzimanju “Železare”.\nOsam predstavnika ruske “Junajted grupa”, na čelu sa vlasnicima holdinga Igorom Šamisom i Gorom Čudopolovim bilo je u sredu u Nemanjinoj 11. Na sastanku sa radnom grupom predvođenom ministrom privrede Dušanom Vujovićem nije definisana cena, ali izvor “Blica” kaže da je “Železara” u velikom problemu i da će je Rusi najverovatnije preuzeti džabe.\n– Reč je simboličnoj cifri poput jednog dolara pošto je u pitanju poslovna transakcija – kaže naš izvor.\nU Ministarstvu privrede nisu hteli da komentarišu dolazak “Junajted grupe” u “Železaru”. Kako su poručili za “Blic”, “u toku su razgovori sa sedam-osam ozbiljnih investitora, a tender za smederevsku kompaniju će biti raspisan nakon razgovora sa zainteresovanim investitorima i nakon odluke Vlade”.\nUpućeni kažu da će sa Rusima pričati i premijer Aleksandar Vučić, koji će se u Moskvi u ponedeljak i utorak sastati sa predsednikom i premijerom Rusije Vladimirom Putinom i Dmitrijem Medvedevom.\nPrema saznanjima “Blica”, “Junajted grupa” je pred dolazak u Nemanjinu 11 direktno kontaktirala sa “Železarom”. Prethodno su preko svojih institucija u Srbiji tražili da se ispita da li postoje bilo kakve smetnje za takvu investiciju. “Junajted grupa” je, podsetimo, 2012. htela da kupi “Železaru”, ali tender nije uspeo.\nKompanija je u vlasništvu ruskog kapitala, registrovana je u Luksemburgu, a kancelarije ima u Moskvi i u Češkoj. Na njenom zvaničnom sajtu navodi se samo da se grupa bavi metalurgijom, rudarstvom i bankarstvom i da posluju u Evropi, Severnoj Americi, Aziji i Africi. U vlasništvu tog ruskog holdinga je i češka čeličana “Plzen stil”, koja zapošljava hiljadu radnika, a nastala je spajanjem “Škodinih” fabrika čelika.\nIz “Železare” su najavili zaduvavanje Visoke peći za ponedeljak, a nakon dva do tri dana, prve količine tečnog gvožđa biće upućene ka pogonu Čeličana.\n« Festival “Teatar u tvrđavi” – Kretanje (Program festivala)\nMilan Lukić pretio novinarima na Fejsbuku »


Rubrike > Detalji\nBrisel: Ivanović na sastanku NATO političkih direktora\nDatum objave: 19.01.2018 13:28 | Autor: mod\nGeneralni direktor Direktorata za politiku odbrane mr Ivica Ivanović učestvovao je danas na sastanku NATO političkih direktora koji se održao u sjedištu NATO u Briselu, a kojim je predsjedavala zamjenica generalnog sekretara NATO, Rouz Gotemeler (Rose Gottemoeller).\nPolitički direktori su, uoči predstojećeg sastanka ministara odbrane članica NATO, koji se održava 14. i 15. februara, razmotrili pitanja posvećena unapređenju sistema kolektivne odbrane, a bilo je riječi i o trenutnoj bezbjednosnoj situaciji, kao i daljim aktivnostima na planu jačanja koncepta odbrane i odvraćanja. Poseban značaj posvećen je intenziviranju saradnje NATO i EU u cilju efikasnijeg suočavanja sa izazovima aktuelnog bezbjednosnog okruženja, koje karakterišu kompleksnost i nepredvidljivost.\nDirektor Ivanović je naglasio da će Crna Gora kao nova članica potvrditi svoju punu posvećenost sprovođenju politika Alijanse, kao i doprinositi realizaciji njenih zadataka u cilju efikasnog odgovora na savremene bezbjednosne izazove i prijetnje. On je podsjetio da naša zemlja još od ulaska u proces evroatlantskih integracija, aktivno doprinosi očuvanju globalnog mira i bezbjednosti kroz angažovanje u međunarodnim misijama i operacijama.\nIvanović je iskazao punu spremnost Crne Gore da u predstojećem periodu, maksimalno doprinese ispunjavanju ključnih NATO zadataka, kao i da predano radi na planu pune vojne integracije u Alijansu. Ivanović je naglasio da će naša zemlja, sa pozicije punopravne članice, zagovarati politiku otvorenih vrata i pružati punu podršku integraciji cijelog regiona u evroatlantsku zajednicu.\nNa sastanku je konstatovano da je evidentan značajan napredak u implementaciji odluka Samita u Varšavi, o čemu svjedoče ostvareni rezultati u proteklom periodu, kao i zavidan nivo sposobnosti Alijanse da se prilagodi tokovima izmijenjenog bezbjednosnog okruženja i uspješno realizuje sve planirane zadatke. Takođe, politički direktori su se saglasili da su ujedinjeni napori zemalja članica, kao i međusobna povezanost cjelokupne trans-atlantske zajednice jedan od važnih komponenti koje doprinose uspjehu i kredibilitetu Alijanse.


OKK Borac poziva na Donatorsko veče OKK Borac poziva na Donatorsko veče\nObjavljeno: 17. 9. 2018 u 20:44h\nU prethodnoj takmičarskoj sezoni, OKK Borac je bio na korak do plasmana u Premier Ligu, u finalnoj seriji malo je nedostajalo do prvog mjesta.\n“U ovoj takmičarskoj sezoni nastavljamo sa započetim aktivnostima. Pred nama je cilj osvajanje domaćeg prvenstva i plasman u Premier Ligu BiH, kao i razvoj i afirmacija mlađih takmičarskih selekcija” – navedeno je u saopštenju OKK Borac.\nPrethodna sezona će ostati upamćena po velikom broju gledalaca i povratku navijača u Borik, cilj je da ove godine budu prisutni u još većem broju.\nBitno je naglasiti da je klub proteklu takmičarsku sezonu završio bez dugova. Donatorsko veče se organizuje za potrebe predstojeće takmičarske sezone, a sva prikupljena sredstva klub će usmjeriti za razvoj mlađih takmičarskih selekcija.\nTagovi: BanjalukadonacijeKK Borac\nKomentari na clanak: OKK Borac poziva na Donatorsko veče\n17. 09. 2018. u 22:54\nI ko ce se odazvat?!niko….ajmo gledat dodinu igokeJu


nakit - Sputnjik Srbija\n04:36 19 Maj 2021\nKaripsko čudo: More izbacuje zlato, ljudi pohrlili na plažu\nMeštani jednog sela u Venecueli već nekoliko meseci na lokalnoj plaži pronalaze nakit i predmete od zlata koje je more izbacilo.\nIz kuće biznismena Aca Đukanovića, brata predsednika Crne Gore Mila Đukanovića, ukradeni su satovi i nakit čija se vrednost procenjuje na oko 700.000 evra. Za krađu je osumnjičena kućna pomoćnica koja se, prema navodima crnogorskih medija, nalazi skoro pola godine u pritvoru.\nLuj Viton „doručkuje“ kod Tifanija: Ruski svekar kupio moćni američki brend\nNajuspešniji modni konglomerat na tržištu luksuznih predmeta „Moet Henesi Luj Viton“ — LVMH kupio je kultni brend „Tifani“ za 16,2 milijarde dolara. Još u oktobru je bilo govora o tome da će drugi najbogatiji čovek na svetu, svekar ruskog supermodela Natalije Vodjanove, kupiti američki brend, a sada se to i obistinilo.\nAustralijski istraživači rešili su zagonetku koja je intrigirala naučnike više od 100 godina. Otkrili su da je staklo otkriveno u nakitu egipatskog faraona Tutankamona oblikovano meteorskim uticajem pre nekih 29 miliona godina.\nCetinje: Nestala zlatna burma majke kralja Nikole\nZlatna burma majke kralja Nikole, velike vojvotkinje Stane Mirkove Petrović Njegoš nije pronađena u Zbirci sitnog nakita i raznih medaljona tokom projekta „Revalorizacije kulturnih dobara Crne Gore“ 2013. godine u Narodnom muzeju na Cetinju.\nSkupoceni satovi, zlatan nakit... Priština skupim poklonima hoće do Interpola\nSkupoceni satovi, zlatan nakit, nekoliko hiljada dolara na ruke stranim zvaničnicima, samo su neki od načina na koje Priština pokušava da „kupi“ glasove pred sednicu Skupštine Interpola 20. novembra, piše „Politika“.\nKad posle smrti završiš kao šolja\n„Hronikal kremeješen dizajn“ je kompanija koja, prema željama bližnjih, pepeo kremirane osobe pretvara u keramički predmet.\nČini se da su popularni portabl uređaji dobili jakog konkurenta — prvi pametni nakit na svetu koji kombinuje italijanski dizajn i kinesku tehnologiju.